Wanita Amal Minum Air Barli dan Minyak Ikan Lahirkan Anak 4kg!

Minum air barli ni banyak sikit! Kamu minum ni kulit baby boleh cantik, putih melepak gitu… Ni minyak ikan ni jangan lupa! Perut makin besar, tulang kamu tu takut tak kuat, kang ada yang patah!- kata Mak Yah kepada anaknya, Siti.
Mama Siti terpaksalah bersetuju dengan statement Mak Yah ni. Walaupun barli ni tak adalah buat kulit anak mama jadi putih melepak ke apa, tapi bagus untuk kesihatan mama dan anak mama. Kalau part minyak ikan tu inshaAllah boleh kuatkan tulang anak-anak mama.
Ni, Mama Siti nak tanya. Apa perasaan mama bila disahkan hamil? Mesti mama rasa gembira, sedih, perasaan bercampur baur. Yalah, kalau yang kali pertama tu, stres punya pasal nak bagi nama anak, kalau beli baju nak warna apa.
Setiap pasangan mesti harap bayi yang lahir bukan saja cukup sifat, tapi sihat fizikal dan mental. Untuk pastikan kesihatan bayi sentiasa terjamin, penjagaan dan pemakanan yang sempurna perlu dimulakan sejak dalam kandungan lagi.
Jadi, bila mama dah ada plan untuk dapatkan cahaya mata, mama sepatutnya dah mula ambil segala macam suplemen dalam pemakanan mama untuk pastikan si manja dapat zat yang lengkap ketika dalam kandungan. Tapi perlu dapatkan nasihat doktor dulu ye. Jangan yakin sangat makan bermacam jenis suplemen tau!
Sebabnya walaupun kita dah ambil segala macam suplemen tapi bila jumpa doktor eh tiba-tiba kita disahkan GDM! Ha..macam mana?
Jom kita ikuti perkongsian Puan Farah Natasha Khamaruzaman yang telah menimang cahaya mata pertamanya pada 20 Jun lalu walaupun dirinya berdepan dengan masalah obesiti dan disahkan ada GDM.

         View this post on Instagram           Hari Ke-2 Kat Dunia yg nyata🤣😂 Granna Sy Terkejut cucu sulung Dya 4.06kg🙆🏻♀Rileks laa Granna @halina.inaa 💁🏻♀ A post shared by  Nur Ameena Fatimah👶🏻🍼 (@ameenafatimah_88) on Aug 31, 2019 at 10:28pm PDT

Fatimah Lahir pada 20/06/2019 seberat 4.06kg secara czer coz saya ibu obesiti soo lemak banyak sampai doktor cari Ameena Fatimah tak jumpa dalam perut 😂 dan saya GDM on insulin. Soo saya nak share apa yang amalkan masa preggy dan Alhamdulillah Ameena Fatimah demam kuning just 3hour dan Alhamdulillah sekali lagi Ameena Fatimah tiada rekod masalah apa-apa masa lahir seperti paru-paru, buah pinggang dan lain-lain. Sebab ibu yang ada GDM on insulin ni risiko dia effect pada baby kann..Soo saya just amalkan petua ibu saya.

Bayi diberi nama, Ameena Fatimah lahir dengan berat 4.06 kg.
1. Air Barli Suam
Saya amalkan air barli suam tanpa gula setiap malam ye laaa kencing manis kann soo sweet-sweet ni kena cut. Coz masa preggy badan saya sentiasa rasa panas bahang gitu ye laa preggy kan… Panas dia lain macam sikit😁 Soo bila saya amalkan air barli ni badan rasa sejuk laa sikit… Banyak jugak khasiat air barli ni bila saya amalkan ia dapat merawat kencing kotor, merendahkan kolesterol serta gula dalam badan dan the best sekali mencantikkan kulit bayi. Try laa amalkan best…
2. Susu
Saya just minum susu HL Marigold sedap. Susu HL ni saya ambik seminggu 3 kali ja masa breakfast ye laa kencing manis takleh minum susu banyak sangat sebab gula dalam susu pow banyak kann. Susu HL ni ada folic acid skali soo salah satu vitamin untuk baby ok.
3. Kapsul Minyak Ikan (Fish Oil)
Minyak ikan ni saya amalkan sejak awai-awai preggy lagi. Elok amalkan untuk perkembangan minda dan menguatkan tulang anak. Alhamdulillah Ameena Fatimah lahir tak dak apa-apa alahan yang teruk. Kalau mommy-mommy semua tengok orang-orang luaq negara diorang selalu amalkan omega utk minda anak-anak. So this is the best thing mommy-mommy kena ambik masa preggy. Try laa.
4. Mineral Water atau Air Kosong
Banyakkan minum air kosong ni memang feveret saya. Saya tak suka air-air manis tapi saya dapat kencing manis masa preggy. Maybe saya suka makan cake kot.
5. Air Kelapa
Air kelapa semua orang tau kann. Soo saya amalkan air kelapa masa kandungan 7 bulan sampai beranak. Banyak jugak khasiat air kelapa ni mommy-mommy mesti tau kann.

Saiz besar atau kecil, berat atau ringan, putih atau gelap anak-anak kita memang ikut genetik ibu bapa. Tak semestinya ibu bapa saiz besar dapat anak besar kadang ada juga saiz kecil dan tak semestinya ibu bapa yang saiz kecil tak dapat anak saiz besar kan.

Apa-apa kita kena minta anak-anak kita sihat. Tapi apa yang saya nak share sini tentang pemakanan yang saya amalkan untuk beri khasiat dan merawat baby dari dalam perut lagi. Ini apa yang saya amalkan untuk Ameena Fatimah. Mudah-mudahan dengan cara ikhtiar ni anak-anak kita lahir dengan sihat. Kebahagiaan kita bila dah jadi mommy ni, bila tengok anak-anak kita kuat, sihat dan ceria selalu.
Sumber: Farah Natasha Khamaruzaman, ameenafatimah_88
BACA JUGA KUATKAN ANTIBODI SI MANJA MAMA DENGAN 12 MAKANAN TERBAIK INI!
Pesan Mama Siti:
Bagus petua Puan Farah Natasha ni tapi buat ibu-ibu hamil kat luar sana yang tak buat lagi ujian gula dan nak result okay, kalau boleh beberapa hari before ujian gula tu,  mama kena la elak makan makanan yang banyak gula atau karbohidrat. Air pun stop dulu minum yang manis-manis. Kalau dah lepas ujian, hmm, minumla puas-puas. Tapi jangan melampau. Nanti bagi efek buruk dekat anak, menangis mama tau!


Cuma 4 bulan, Nishka Pergi Setelah Derita Bertarung Kanser Otak

Empat bulan lamanya bayi kecil ni bertarung nyawa melawan penyakit kanser otak (Medullablastoma) dan buah pinggang, akhirnya Kyfa Nishka Al-Kautsar Mohd Farham disahkan meninggal dunia pada jam 4.30  petang di Unit Dependensi Tinggi (HDU) Hospital Universiti Sains Malaysia (HUSM), Kubang Kerian.
Berita sedih ini turut dikongsikan oleh seorang usahawan selebriti, Mawar Karim yang mengikuti perkembangan adik Nishka dengan mengucapkan takziah di laman Instagram miliknya.
Pengusaha tudung jenama Fareeda ini  berkongsi kisah perjalanannya dalam salah satu entri di laman Instagram miliknya, dimana dia sanggup menjelajah ke Kelantan bagi melawat bayi berusia empat bulan, Kyfa Nishka Al-Kautsar Mohd Farham.
Mawar turut meluahkan rasa sayu apabila bayi kecil itu terpaksa menanggung derita kesakitan dan memohon agar orang ramai membantu Nishka sebelum bayi itu pergi buat selama-lamanya.

         View this post on Instagram           Al- Fatihah…Inna Lillahi wa inna ilayhi raji'un… Baby Nishka berehat la di Syurga menanti awak di sana 😔😣. Setelah berjuang bertarung nyawa. Allah lebih sayang kan baby Nishka. Ibubapa baby Nishka akan tunggu di syurga ya anak… 😞 – Kami sayang baby Nishka 😣😔. Mari kita sedekah Al Fatihah n doa kan baby Nishka @kheriykhairiah_nishkaofficial – – (Menerima panggilan dari ibu baby Nishka mengatakan baby Nishka dah pergi tinggal dunia 😔) – (Sejujur nya memang tidak mampu utk sy melihat anak syurga ni tabah bertarung nyawa ) 😔😔 A post shared by  Mawar Karim (@mawar_karim) on Oct 2, 2019 at 1:45am PDT

Al- Fatihah. Inna lillahi wa inna ilayhi raji’un. Baby Nishka berehat lah di syurga menanti awak di sana. Setelah berjuang bertarung nyawa. Allah lebih sayang kan baby Nishka. Ibu bapa baby Nishka akan tunggu di syurga ya anak.
Kami sayang baby Nishka. Mari kita sedekah Al Fatihah dan doa kan baby Nishka.
Menerima panggilan dari ibu baby Nishka mengatakan baby Nishka dah meninggal dunia. Sejujurnya memang tidak mampu untuk saya melihat anak syurga ini tabah bertarung nyawa.

Nishka menderita kanser otak tahap empat sehingga hilang penglihatan dan tidak mampu bersuara.
Keluarga redha dengan pemergian Nishka
Difahamkan bahawa keluarga Nishka juga sudah bersedia dengan segala kemungkinana yang akan terjadi pada anak bongsunya. Pasangan ini juga turut redha dengan pemergian Nishka saat bayi itu menghembuskan nafasnya yang terakhir.
 “Sejak semalam Nishka tenat dan tidak memberi sebarang maklum balas. Memang kami sekeluarga sudah bersedia dengan sebarang kemungkinan.”
 “Walaupun sedih, ini semua takdir Allah dan bersyukur pemergian Nishka dipermudahkan.“
Keluarga Nishka mengucapkan terima kasih kepada semua yang mendoakan arwah anaknya itu serta kakitangan HUSM yang banyak berjasa kepada keluarganya.  Jenazah Nishka akan dikebumikan di Tanah Perkuburan Islam Bukit Marak, Bachok.
Nishka kritikal dan tenat

         View this post on Instagram           Ya Allah…sesungguhnya berat utk kami menelan semua ni tp mummy daddy tahu adik dh berjuang sedaya upaya adik..sehabis baik.. utk pengetahuan semua..keadaan baby Nishka agak kritikal dan tenat..😭..kanser di kepala adik semakin membesar..saiz kepala juga membesar dr 41 ke 44cm.. Pergerakkan bby Nishka juga sangat minimum..sejuk je badan adik 😭…mmy daddy xsanggup nk tgk adik mcmni.. Semua dtg tgk adik..semua syg adik..😭😭Semoga Allah mempermudahkan urusan adik..mummy daddy sayang adik sampai bila2 syg..#pray4babynishka #braintumorstage4  #doautknishka Ya Allah…sesungguhnya berat utk kami menelan semua ni tp mummy daddy tahu adik dh berjuang sedaya upaya adik..sehabis baik.. utk pengetahuan semua..keadaan baby Nishka agak kritikal dan tenat..😭..kanser di kepala adik semakin membesar..saiz kepala juga membesar dr 41 ke 44cm.. Pergerakkan bby Nishka juga sangat minimum..sejuk je badan adik 😭…mmy daddy xsanggup nk tgk adik mcmni.. Semoga Allah mempermudahkan urusan adik..mummy daddy sayang adik sampai bila2 syg..#pray4babynishka #braintumorstage4  #doautknishka A post shared by  kheriy_khairiah (@kheriykhairiah_nishkaofficial) on Oct 1, 2019 at 11:01pm PDT

Sebelum ini, Khairiah Kamarudin pernah berkongsi tentang keadaan anaknya yang  kritikal dan tenat serta memohon agar orang ramai mendoakan kesihatan Nishka.
Katanya, Nishka menderita kanser otak tahap empat sehingga hilang penglihatannya dan dia tidak lagi mampu bersuara. Bayi kecil tersebut disahkan menghidap penyakit itu ketika berusia 21 hari, selepas kepalanya didapati agak besar daripada bayi normal.
Retak hati kedua suami isteri apabila Nishka juga disahkan menghidap penyakit kanser buah pinggang bulan lalu, yang menyebabkan keadaannya tidak aktif dan terpaksa menggunakan alat bantuan untuk pernafasan.
Sumber: ohbulan, Berita Harian
BACA JUGA BUAH PINGGANG SI COMEL 16 BULAN TERPAKSA DIBUANG AKIBAT WILMS TUMOR
Pesan Mama Siti:
AlFatihah. Semoga rohmu ditempatkan di syurga firdaus wahai anak. 4 bulan, masa yang cukup singkat. Tak sempat bersama dengan si manja, tengok si manja senyum, jalan, panggil mama papa, Allah SWT dah tarik balik baby Nishka dari kedua ibubapanya. Semoga ibubapa Nishka kuat hadapi dugaan ni. InshaAllah, pasti ada hikmah di sebalik takdir Allah ni. Takziah sekali lagi Mama Siti ucapkan kepada keluarga Nishka.


Jangan Makan Banyak Kicap, Nanti Anak Jadi Gelap!

 “Jangan makan banyak sangat kicap tu. Kang anak yg dikandung tu jadi gelap, macam kicap tu gak ! “ – ujar Makcik Senah kepada anaknya yang baru disahkan oleh doktor hamil dalam 4 bulan.
Ish ish ish… Mana lah Makcik Senah ni dapat info macam ni. Sejak bila pula kicap ni boleh buat anak jadi gelap? Setahu Mama Siti, kicap diperbuat daripada kacang soya. Kacang soya pula agen pemutih. Jadi macam mana bila tukar jadi kicap, kulit boleh bertukar gelap?
Buat pengetahuan mama, KICAP BUKANLAH FAKTOR UTAMA kenapa kulit si manja menjadi gelap. Mama gunalah kicap brand apa sekalipun, Kipas Udang ke, Jalen ke, kicap Tamin sekali pun dalam masakan mama, anak mama takkan tiba-tiba berubah gelap.
Kenapa anak mama berkulit gelap? Jom baca perkongsian daripada Dr. Muhammad Izzat Abdul Razak, Pegawai Perubatan Obstetrik & Ginekologi, berkenaan kicap dan warna kulit bayi.

Kicap mempunyai sumber antioksidan semulajadi yang dikenali sebagai shoyuflavones.
Makanan tak mempengaruhi warna kulit
Ini kerana sistem penghadaman di dalam badan tak bersambung dengan rahim. Makanan yang mama makan akan dicernakan dalam sistem penghadaman dan di serap ke dalam badan.
Molekul yang sudah tercerna inilah yang akan diberikan kepada bayi melalui uri(placenta). Penggunaan molekul makanan yang tercerna tersebut tak akan mempengaruhi warna kulit bayi.
Pigmen kulit yang berbeza
Warna kulit yang gelap adalah disebabkan KEHADIRAN KOMPAUN MELANIN yang terhasil daripada sel melanocytes. Ada sesetengah orang yang mempunyai masalah dalam penghasilan sebatian ini dan kulit mereka akan kelihatan sangat putih. Contoh terdekat, albino. Bukan setakat kulit saja putih, rambut dan kening mereka juga akan kelihatan sangat putih disebabkan sebatian melanin yang terkumpul di tempat tersebut.
Pigmen yang berlainan menyebabkan bayi memiliki warna kulit yang berbeza.
Jelas? Mama kena tahu yang pemakanan langsung tak mempengaruhi warna kulit bayi. Mama boleh makan apa saja dan ia takkan beri efek pada kulit bayi. Perubahan warna kulit ini sebenarnya bergantung pada perwarisan genetik – iaitu warna kulit mak atau ayah bayi tu sendiri.
So, kalau mama nak lahirkan anak yang berkulit putih, solution dia senang saja,mama kawin saja dengan mat salleh yang putih melepak. Sekian.
Sumber:  Dr. Muhammad Izzat Abdul Razak
BACA JUGA 10 KHASIAT OAT PADA KESIHATAN & KULIT SI MANJA YANG RAMAI TIDAK TAHU
Pesanan Mama Siti:
Apalah yang nak dirisaukan kalau anak mama tu putih ke hitam ke hijau ke kelabu asap ke. Anak mama tetap anak mama. Yang lahir dari kandungan mama. Kalau anak mama berkulit putih ke hitam, semua cantik. Mama kena ingat yang warna kulit bukanlah penentu anak mama sihat ataupun tidak, baik atau jahat. Bersyukurlah mama ada anak. Ramai lagi yang mahukan anak, tapi belum ada rezeki.


Sunway Putra Mall Membawakan Pengembaraan “World of Barbie®” Buat Pertama Kalinya di Malaysia

Mama ingat lagi zaman kanak-kanak Mama yang sangat aktif dan menyeronokkan? Berbanding dengan anak-anak kita sekarang, zaman kita kecil-kecil dulu kita sering berlari-lari di luar, bermain ‘dress-up’ macam puteri atau watak kegemaran kita, dan tak lupa, koleksi patung Barbie® yang dikumpulkan dengan gaya hidup mengagumkan! Rindu pulak zaman bangun awal pagi Sabtu hanya untuk menonton siri kartun Barbie® kegemaran kita semua.
Sedar tak sedar, Barbie® kini meraikan ulang tahunnya yang ke 60! Sejak tahun 1959, Barbie® telah memberi inspirasi kepada anak kecil untuk bercita-cita tinggi dan mengejar pekerjaan impian mereka. Kini, Barbie® mempunyai lebih daripada 200 kerjaya (and counting)! Uish, tak terkira tu.
Untuk mengimbau kenangan lama dan mencipta memori baru bersama anak gadis Mama, jom raikan ulang tahun ke-60 Barbie® di Sunway Putra Mall bermula 4 hingga 20 Oktober ini! Bertemakan “Barbie® You Can Be An Explorer”, anak kecil Mama berpeluang menjadi peneroka sepanjang acara berlangsung.
Mama, Papa, dan seisi keluarga boleh menyertai pelbagai aktiviti yang sangat menghiburkan. Aktiviti-aktiviti ini diilhamkan oleh beberapa pekerjaan Barbie® yang sangat cool tersebut.

Aktiviti-aktiviti di Barbie® World Concourse
Zon Barbie® You Can Be an Explorer: Terokai seluruh dunia bersama Barbie® melalui aplikasi Barbie® World Explorer yang baru dalam Camper Van khas. Dalam masa yang sama, anak Mama boleh mendapatkan pelbagai fakta yang menyeronokkan melalui dunia AR Barbie®, dan menjadi Safari Explorer.Zon Barbie® You Can Be a Chef: Asah bakat memasak dan membuat kek anak-anak di zon ini dengan menjadi Chef untuk sehari, dan bermain permainan baking yang interaktif lagi menyeronokkan!Barbie® You Can Be a Pilot: Salah satu highlight di Barbie® World, anak-anak Mama pasti akan bergembira di atas gelongsor pesawat bersaiz seperti pesawat sebenar yang dihias indah berwarna merah jambu! Biarkan mereka menikmati keseronokan gelongsor tersebut dan jangan lupa untuk bergambar di set-up yang sangat Insta worthy! Barbie® You Can be an Artist: Zon ini dapat meningkatkan kreativiti dan daya imaginasi anak anda. Mereka berpeluang menjadi artis selama sehari dengan bermain permainan Barbie® x Crayola terbaru, di mana anak-anak harus mewarnakan pakaian dan aksesori Barbie® mengikut kreativiti mereka. Barbie® You Can Be a Director: Anak gadis Mama boleh menyanyi lagu-lagu iconic Barbie® bersama rakan-rakan mereka di zon ini. Dalam masa yang sama, mereka boleh menjadi Pengarah Filem dengan alat-alat yang disediakan.
Dengan perbelanjaan minimum RM50, anak Mama berpeluang menerima Barbie® Explorer Passport (Buku Stem Aktiviti), untuk mengambil bahagian dan melengkapkan kesemua aktiviti di zon-zon tersebut dan menerima Sijil Barbie® Explorer!
Pada masa yang sama, dapatkan promosi Gift-with-Purchase (GWP), di mana anda boleh mendapatkan fotobook PERCUMA dengan pembelian RM50 dan ke atas, serta bantal leher perjalanan PERCUMA untuk setiap pembelian produk Barbie® berharga RM120 dan ke atas.
Jangan lepaskan peluang untuk bergambar di ruang Camper Van.
Ruang interaktif di mana kanak-kanak boleh bermain Baking Games.
Hujung Minggu BERTAMBAH MERIAH!
(pada 5, 6, 12, 13, 19, dan 20 Oktober)
Tak sabarnya nak join  Barbie® 60th Anniversary ni!
Selain itu, anda seisi keluarga juga boleh menikmati keseronokan berganda pada hujung minggu dengan aktiviti-aktiviti di bawah:
Pertandingan Mewarna [5 Oktober, 2PM-3PM]
Pamerkan kemahiran mewarna si manja anda untuk memenangi hadiah menarik bernilai sehingga RM6,000! Pre-register anak anda di Facebook Sunway Putra Mall kerana ia terhad kepada 100 peserta sahaja!
Peraduan Career Dress-up [5 Oktober, 2PM-3PM]
Siapkan anak-anak anda dalam pakaian kerjaya terbaik mereka seperti juruterbang, angkasawan, doktor, mahupun sebagai fairy princess yang cantik! Setiap peserta kemudian harus peragakan pakaian mereka dan diberikan masa 2 minit untuk berkongsi aspirasi kerjata mereka dan berpeluang untuk merebut hadiah-hadiah lumayan! Pre-register di sini sebelum terlambat.
Bengkel ‘Be A Scientist’ [5, 6, 12, 13, 19, dan 20 Oktober | 12PM-1PM]
Terhad kepada 20 peserta setiap sesi, anak-anak anda boleh menjadi ahli sains selama sehari dan membuat ‘bom’ slime berwarna merah jambu bersama-sama. Tak perlu pre-register, anak Mama boleh rasai pengalaman bermain slime yang menyeronokkan dengan hanya walk-in sahaja.
Bengkel ‘Be a Jewellery Maker’ [ 5, 6, 12, 13, 19, dan 20 Oktober | 4PM-5PM  ]
Anak-anak Mama boleh membuat aksesori sendiri disamping berkenalan dengan rakan-rakan baru.
Siapa tahu mungkin anak Mama sebenarnya sangat berbakat dalam membuat aksesori sendiri? Tingkatkan kreativiti mereka dengan menyertai bengkel membuat rantai tangan atau aksesori lain pada tarikh-tarik yang dinyatakan di atas.
 Set permainan patung Barbie® yang eksklusif juga turut dijual sepanjang acara ini berlangsung.
Pameran Ulang Tahun Barbie® yang ke 60!
Selain daripada aktiviti-aktiviti yang amat menyeronokkan, para pengunjung juga dapat melihat 60 anak patung Custom Styles Barbie® yang dipamerkan di Aras Bawah, bersebelahan dengan Kaunter Informasi bermula 4 sehingga 13 Oktober ini. Fesyen Barbie® dolls yang dipamerkan adalah direka khas oleh ahli Limkokwing Fashion Club, dan rambut digayakan oleh para pelajar A Cut Above Academy.
Bergambar bersama 60 patung Barbie® yang eksklusif di  Barbie® 60th Anniversary.
Jadi apa tunggu lagi? Set tarikh dengan seisi keluarga Mama untuk meraikan ulang tahun ke-60 Barbie® dari 4 hingga 20 Oktober 2019, di Sunway Putra Mall. Dalam masa yang sama, Mama juga boleh ikuti update terbaru di laman web Sunway Putra Mall, Facebook & Instagram, atau hashtags ini: #SunwayPutraMall, # Barbie60, dan #YouCanBeAnything.


Cara Bersihkan Mulut Bayi Untuk Elak Jangkitan Kulat

Ramai ibu bapa kurang mengambil perhatian tentang kebersihan mulut bayi kerana merasakan ianya tak begitu penting sebab anak pun masih kecil, tak ada gigi. Tapi sebenarnya, kebersihan mulut bayi yang masih kecil juga sangat penting!
Sebab apa mama kena jaga kebersihan mulut si manja? Sebab ia dapat mengelak daripada jangkitan kulat pada mulut bayi yang boleh menyebabkan penyakit. Ada banyak faktor yang membawa kepada jangkitan kulat terhadap mulut si manja contohnya, minum susu.

Kulat di dalam mulut bayi dinamakan thrush dimana ia kelihatan seakan-akan kepingan susu basi yang melekat di lidah.
Minum susu pun boleh berjangkit kulat?
Terkejut kan? Hakikatnya, lebihan susu yang melekat dekat mulut bayi tu boleh menyebabkan jangkitan dekat mulut si kecil mama. Berikut merupakan perkongsian daripada Puan Izaza tentang cara penjagaan mulut si manja yang perlu diamalkan ibu bapa setiap hari untuk elak susu melekat dan seterusnya menyebabkan jangkitan kuman.
Bersihkan Mulut Seawal Bayi Lagi. Tapi Macam Mana Nak Mula?
Untuk bayi yang baru lahir, mama boleh mulakan dengan penggunaan kain basah dan bersihkan mulut.
Tuala Good Morning merupakan pilihan terbaik kerana fabriknya yang lembut dan nipis.
Kain paling terbaik untuk digunakan adalah kain Good Morning sebab nipis dan tak berbulu. Kalau nak yang lebih baik lagi, guna gauze atau kain kasa atau kain lampin yang bersih.
Cara Bersihkan
Masukkan jari yang dibalut dengan sapu tangan basah dan sapu bahagian sekitar dalam mulut untuk menanggalkan saki baki susu tersebut.
Kain yang sudah basah tadi, balut dijari telunjuk kita.Kemudian gunakan jari telunjuk untuk bersihkan bahagian dalam mulut perlahan-lahan.Bersihkan lidah, gigi, gusi, sekitar lelangit dan juga sekitar dalam mulut.Ulang rutin ini setiap hari.
Bila Masa Perlu Bersihkan?
Bersihkan mulut setiap kali selepas menyusu atau sekali sehari setiap pagi. Bersihkan atas gusi, bawah lidah, atas lidah dan sekitar lelangit serta sekitar dalam mulut.
Jika anak menyusu menggunakan botol susu, bersihkan puting botol menggunakan air yang mendidih sekurang-kurangnya dua kali seminggu.
Kenapa Perlu Bersihkan?
Untuk elak susu melekat dalam mulut dan elak jangkitan kulat atau fungus dalam mulut si kecil.
Selain menjaga dan memastikan kebersihan dan kesihatan bayi anda, anda juga secara tak langsung mengajar anak anda untuk jaga kebersihan diri mereka sejak kecil. Nanti bila mereka dah semakin membesar, mereka akan lebih faham kenapa pentingnya menjaga kebersihan diri.
Sumber: Izaza Mohd Zan
BACA JUGA TOLONG BERHATI-HATI DENGAN KULAT/FUNGUS YANG ADA DI KULIT
Pesan Mama Siti:
Mulut bayi tak akan terus bersih dengan sekalipun mama praktikkan cara pembersihan ni. Kalau mama nak pastikan mulut si manja mama kekal bersih, pastikan rutin ni dilakukan setiap hari.  Kalau bayi tak selesa, jangan pula dipaksa. Cuba pujuk bayi dengan mengajaknya berbual, menyanyi, atau bermain. Barulah senang kerja mama!


Gara-Gara Jarang Berus Gigi, Muka Anak Bengkak Tahan Sakit Gigi

Si Manja   : Mama nak Coki-coki, nak jelly, nak Oreo, Chipsmore, gummies..  Mama Siti: TAK BOLEH!!!! Nanti sakit gigi siapa nak tanggung?!
Macam tu la respon Mama Siti bila anak minta makan manis. Nanti SAKIT GIGI! Kalau diikutkan kata anak, makin panjang la pula list makanan manis dia.  Padahal, masa kecil ni lah kita nak jaga gigi anak kita supaya sentiasa sihat.
Mama Siti faham yang kanak-kanak ni memang sukakan makanan manis. Tapi, mama kena kawal kuantiti pengambilan makanan tersebut kerana ia boleh menjejaskan kesihatan mereka. Lebih-lebih lagi kalau anak mama umur 5-6 tahun, gigi pun baru saja nak tumbuh.
Baru-baru ni, Mama Siti ada terbaca perkongsian daripada Dr. Azila Mohd Karim dimana dia bercerita tentang salah seorang pesakitnya yang mengalami bengkak gusi sehingga mengakibatkan FACIAL CELLULITIS.
SUATU pagi Jumaat, sebaik sahaja aku ‘parking’ kereta di hadapan klinik, aku disapa oleh seorang perempuan muda.
“Ini doktor Azila ke?”
Aku menjawab “Ya, saya..”.
Beliau bertanya lagi “Boleh jumpa doktor terus di klinik tak?”
Kepala aku ligat berfikir, seingat aku berderet temujanji aku pagi ini. Maka aku jawab sambil tersenyum, “Cik, boleh terus telefon klinik untuk temujanji”.
Tiba-tiba dia menarik seorang budak perempuan kecil lantas ditunjukkan mukanya pada aku. Astaghfirullahalazim.. tergamam aku, terus aku cakap, “Naik atas terus, saya periksa”.
Setelah masuk di bilik surgeri, begini ceritanya. Ibu bapa muda ini memberitahu anaknya sakit gigi belah kanan atas mulai 3 hari lalu.
Hari pertama:
Mula-mula mereka membawa ke klinik gigi A. Setelah doktor tersebut memeriksa katanya ada gigi geraham susu yang berlubang besar. Lubang sudah mengenai saraf, maka perlu buat rawatan saraf. Tetapi doktor tersebut tidak membuat rawatan saraf (pulpotomi) pada kanak-kanak.
Doktor klinik gigi A memberi ubat tahan sakit dan antibiotik.
Syrup Amoxycillin 3ml 3 kali sehariSyrup Paracetamol 3ml 3 kali sehari
Hari kedua:
Pada hari tersebut, ibu bapa membawa anak ke klinik gigi B. Mereka mencari klinik gigi yang membuat rawatan saraf kanak-kanak iaitu pulpotomi. Tidak pasti kenapa doktor tersebut tidak buat rawatan pulpotomi terus, kerana beliau memberi temujanji untuk rawatan pulpotomi.
Aku berfikiran mungkin temujanji doktor tersebut penuh.
Doktor klinik gigi B memberi pula ubat tambahan:
Syrup Metronidazole 8ml 3 kali sehari
Mereka pulang, tiba-tiba malamnya muka anak menjadi bengkak sebegini (rujuk gambar).

Kesan bengkak di wajah seorang kanak-kanak berusia % tahun.
Umur pesakit 5 tahun. Kasihan sungguh, wajahnya, pipi bawahnya bengkak sehingga tertarik kelopak mata kanan bawah. Tertutup mata kanan pesakit!
Keadaan ini di diagnosis sebagai “FACIAL CELLULITIS”.
Punca sakit gigi dikenalpasti
Sesi soal siasat oleh doktor Azila dijalankan seperti biasa. Hasil temubual dengan ibu bapa adalah:
Sering memberi makanan manis iaitu ‘kinderjoy’ setiap pagi. Pesakit juga kerap makan makanan yang manis-manis belaka.Tidak mengamalkan rutin wajib memberus gigi anak setiap hari.Tidak membawa anak untuk jumpa doktor gigi secara berkala.
Kisah pesakit ini telah mendapat ‘consent’ ibu bapa untuk disiarkan. Ini bertujuan memberi peringatan berguna buat ibu bapa lain supaya tidak mengabaikan kebersihan gigi anak kecil kerana sebarang kemungkinan boleh berlaku, hanya kerana gigi tidak dibersihkan setiap hari dan pengambilan makanan manis. Ramai ibu bapa tidak faham.
Tidak faham bahawa memberi makanan minuman manis adalah musuh utama mulut anak. Ini mengakibatkan gigi rosak.Tidak faham bahawa bersihkan gigi anak itu penting. Jangan sampai gigi anak berkaries, mengadu sakit baru jumpa doktor gigi.
Adakah kita mahu anak kita berkeadaan sebegini? Kerana sikap kita yang sambil lewa gigi anak rosak, gusi bengkak kemudian muka bengkak.
Pesakit diberi rawatan kecemasan, henti guna ubat sebelum ini
Setelah aku berbincang dengan doktor Pakar Pergigian Kanak –Kanak, pesakit ini:1. Aku preskripsi:
Syrup Augmentin 5.3ml 2 kali sehariSyrup Paracetamol 5.3ml 4 kali sehari
(Dos ubat – ubat yang diberi mengikut berat badan pesakit)
 2. Pemantauan berkala dalam tempoh 24 jam oleh ibu bapa. Selagi anak boleh makan dan minum, badan tidak menolak sebarang makanan dan minuman yang diberi secara oral.
Maka belum perlu pergi Bahagian Kecemasan Hospital. Pada “posting” akan datang, akan aku kongsikan ciri-ciri yang perlu dirujuk terus ke hospital.
Kebetulan ketika itu cuti umum 2 hari Ahad hingga Isnin. Aku juga berpesan sekiranya tiba-tiba bengkak kemuncak mendadak, terus pergi ke bahagian kecemasan hospital.
3. Hari ketiga iaitu Selasa, pesakit berjumpa aku semula. Alhamdulillah.. muka sudah surut bengkak.
4. Gigi geraham susu yang menyebabkan bengkak tersebut, terpaksa aku cabut.

Gigi geraham susu yang menyebabkan gusi membengkak dicabut oleh doktor.
Kenapa doktor cabut gigi tersebut?
Jawapannya: Agar gigi berkaries tersebut tidak menjadi punca infeksi, bengkak BERULANG SEMULA. Sekiranya terjadi situasi begini ia boleh MEMBAWA MAUT!
Gusi yang bengkak, bakteria boleh merebak kedalam otak. Keadaan dikenali sebagai SEPSIS.Sepsis adalah keadaan dimana jangkitan disebarkan melalui darah disebabkan sistem pertahanan badan perlu bekerja lebih masa untuk melawan jangkitan.
Bahan kimia yang dikeluarkan dalam aliran darah untuk melawan jangkitan mencetuskan tindak balas keradangan di seluruh badan sekali gus ia merosakkan sistem organ. Malah sepsis boleh mengakibatkan komplikasi serius seperti masalah buah pinggang, paru-paru, otak dan jantung hingga menyebabkan kematian.
 Hubungan antara sepsis dan jangkitan gigi
Apabila berlaku jangkitan gigi, ia boleh menyebabkan pulpa (gigi bahagian tengah) dijangkiti. Pulpa ini adalah bahagian gigi yang mengandungi saluran darah, tisu penghubung dalam saraf besar. Jika jangkitan berlaku, bakteria boleh keluar dari gigi ke tulang atau tisu bawah.
Tanda-tanda jangkitan dalam mulut
Nafas busukRasa pahit dalam mulutDemamSakit gigiGigi lebih sensitifGusi bengkakKelenjar bengkak pada leherBengkak rahang
Sekiranya anda atau anak anda mengalami tanda-tanda diatas, SEGERA ke hospital untuk rawatan yang sepatutnya.Sekian, semoga bermanfaat.
Sumber: Dr. Azila Mohd Karim
BACA JUGA BAYI HAMPIR MAUT, IBU SAPU BONJELA UNTUK KURANGKAN SAKIT TUMBUH GIGI
Pesanan Mama Siti:
Ramai ibu bapa tak sedar makanan manis ni boleh membuatkan kanak-kanak ketagih kepada gula. Kalau anak meragam saja, terus suap segala macam gula-gula. Mama tahu tak yang selain masalah obesiti, sakit gigi, makanan manis ni boleh kurangkan imuniti anak-anak tau! Jadi, penting bagi mama untuk kawal pengambilan gula anak mama supaya tak mendatangkan bahaya pada kesihatan si manja.


Tips Berkesan Survive Minum Air Gula Buat Ibu Mengandung

Ugh, kita tak boleh skip ke minum air gula ni? Tak boleh telan, pekat sangat rasa manis dia!
Hmm, stres kan? Tak minum, tak boleh. Nak minum separuh-separuh, confirm tak habis. Inilah dilema yang sentiasa dirasai oleh mama-mama mengandung bila terpaksa lalui ujian MGGT (Modified Glucose Tolerance Test) dimana mama kena minum air gula untuk test samada mama ada risiko kencing manis atau tak.
Bila doktor dapat kesan lebih awal, pemantauan akan dibuat untuk elakkan pelbagai komplikasi kepada mama dan juga anak dalam kandungan.

Air gula diminum untuk menguji kemampuan insulin dalam tubuh.
Ramai yang complain dekat Mama Siti, ada tak cara mudah nak minum air gula ni? Ha, jom kita tengok perkongsian daripada Muhammad Izzat tentang tips berkesan menjalani proses MGGT ni. InshaAllah menjadi buat mama!
Banyak orang bertanya pada saya, mengenai tips yang boleh diamalkan untuk minum air gula. Maka saya kongsikan dengan harapan dapat membantu ibu-ibu sekalian
1. Ikut temujanji yang telah ditetapkan oleh doktor. Kalau tak boleh pada hari tersebut, buat temujanji pada hari lain, ikut kesenangan puan.
2. Kena puasa bermula jam 10.00 malam. Dalam tempoh berpuasa ini, hanya air kosong sahaja yang dibenarkan minum. Ingat ya, AIR KOSONG sahaja.
3. Sampai kat klinik kesihatan, tekan nombor giliran. Pergi awal sikit. Bukan apa, cepat sedikit boleh berbuka puasa nanti jika proses minum air gula dah selesai. Hehe. takdeler menggeletar badan sebab berpuasa lama.
4. Tunggu giliran untuk ambil darah. Darah biasanya akan diambil dalam 5ml. Tak banyak pun.
Mama kena pastikan paras glukosa di dalam darah terkawal kerana ia boleh beri kesan secara langsung kepada kehamilan mama.
5. Selepas itu, nurse akan memberikan segelas air gula suam. Rasanya manis yang amat. (saya pernah rasa larutan gula ni masa jadi pelajar perubatan di Universiti Malaya dulu – kami ‘diwajibkan’ minum untuk experience apa yang pesakit rasa – takde ler horror mana pun 🙄 )
6. Setelah habiskan segelas air tu, nurse minta kita rehat sahaja di klinik selama 2 jam. duduk Rehat sahaja. jangan makan lagi time ni, sabar.
7. Selepas 2 jam, darah akan diambil lagi sekali.
8. Sampel darah akan dihantar ke makmal. Urusan selesai dan dah boleh makan macam biasa. Yay!
Tips minum air gula supaya tidak termuntah:
1. Kosongkan perut sebelum minum air gula. Waktu yang sesuai untuk kosongkan perut ialah jam 10 malam. Sebelum jam 10 malam, makan je apa yang nak di makan.
2. Kita akan lebih mudah minum air gula dalam keadaan dahaga dan lapar. Sebab itulah disarankan start puasa jam 10 malam.
3. Tarik nafas dan minum sekali teguk je. Jangan minum slow slow kerana ini akan buat kita rasa loya.
4. Minum sambil tahan nafas tau supaya tidak berbau.
5. Minum semasa ia masih suam sebabnya pada ketika ini airnya masih tidak terlalu likat.
Ujian MGTT ini sama sekali tidak akan menyebabkan mama mendapat kencing manis.
Lain orang lain caranya untuk mengelakkan muntah masa menjalani proses ni. Korang share sini agar ramai boleh memanfaatkannya.
Alaa chill lah, minum boba tea yg manis tu pun korang selamba jeee hirup, takkan yg ni pun tak boleh kan? 😬
Selamat mencubaaaaa👌( baca dalam nada yg biasa kite dgr pada hujung rancangan masakan )
Sumber: Muhammad Izzat
BACA JUGA KEPENTINGAN AIR GULA SEMASA CHECK UP YANG MAMA HARUS TAHU
Pesan Mama Siti:
Mama Siti tahu susah nak telan. Tapi bila jalani MGGT tu, jangan la pula mama pergi muntah. Mama kena try your very best sebab kalau mamam muntah ujian tu kira tak valid. So mama kena buat sekali lagi. So, mama minum cepat-cepat, jangan fikir banyak. Bak kata orang, ONE SHOT saja!


GDM Ketika Hamil – Bakal Ibu Wajib Tahu Kepentingan Lalui OGTT

Risau pula Mama Siti dengan ibu-ibu hamil yang berselera besar ni. Mana taknya, lain macam makannya sampai bila jalani ujian air gula saja disahkan GDM.
Time-time mengandung ni, biasalah mama pun. Nak makan kek, piza, burger, aiskrim, segala macam dia nak makan. Katanya berbadan dua, mestilah selera pun macam dua orang makan. Cepat lapar, nak bedal saja semua makanan.

Pengambilan makanan bergula yang kerap akan meningkatkan risiko GDM ketika hamil.
Apa itu GDM?
GDM atau kencing manis semasa mengandung merupakan sejenis kencing manis yang terjadi hanya semasa hamil.
Ia berlaku apabila tubuh tak hasilkan insulin yang mencukupi (hormon yang penting dalam mengawal kadar glukos dalam darah) untuk memenuhi keperluan tambahan dalam kehamilan.
Bahaya GDM mama perlu tahu:
Kalau mama disahkan GDM, mama kena tahu yang anak dalam kandungan akan turut dapat glucose dari mama.
Glukosa yang berlebihan akan menyebabkan bayi membesar dalam keadaan hyperglycemia (kadar glukosa dalam darah tinggi).  Proses kelahiran (macrosomia) menjadi sukar. Risiko si manja mati dalam kandungan adalah tinggi.
Bila badan tak dapat kawal paras gula dalam darah, bayi dalam kandungan yang akan mendapat kesan negatif.
Anak mama juga berpontensi  dapat hypoglycemia (kurang gula dalam darah) sebaik saja dia dilahirkan dan bila dia meningkat dewasa, anak mama berkemungkinan untuk mengidap diabetes mellitus.
Kenapa ia boleh berlaku? Kerana keupayaan pankreas dalam menghasilkan insulin dah terganggu masa awal kandungan lagi. Jika GDM tak dikawal, mama berpontensi untuk mengidap pre-eclampsia (tekanan darah tinggi ) dan boleh menyebabkan sawan. Eeeii, takutnya…
“Sebab itulah pentingnya OGTT terutama bagi ibu-ibu berat badan berlebihan dan ada sejarah keluarga yang mengidap diabetes.”
Muhammad Hassan turut berkata, ibu-ibu atau bakal ibu mestilah berusaha untuk kurangkan gula putih dalam pemakanan. Kalau boleh, dapatkan gula yang lebih sihat dari buahan tempatan contohnya jambu air, jambu batu, tembikai, buah mangga tempatan, dan buahan organik yang ada di pasaran.
Pemakanan yang sihat dapat memastikan kandungan dalam keadaan yang baik dan paras gula dikawal sempurna.
 Penting bagi ibu-ibu di luar sana untuk latih pankreas agar tak ‘stres’ masa mengandung nanti. Tapi buah-buahan yang manis tu kena control juga sebab ada sesetengah buah yang kandungan seratnya tinggi.
Pada awal kehamilan, mama boleh cuba buat seminggu atau 2 minggu sekali pemeriksaan gula 2 jam selepas makan. Kalau nak buat test HbA1c sebelum MGTT pun boleh. Sebab itu pentingnya OGTT(Oral Glucose Tolerance Test) pada minggu ke 23-28.
Tapi mama kena pastikan yang kesihatan mama time tu tip top, tak ada alergi atau sebarang masalah kesihatan. Kalau mama tak sihat, tiada masalah kalau nak tunda pemeriksaan.
“Itu pun tengok kepada keadaan ibu, saya jika ibu itu masih ada alahan teruk macam wife sayalah, memang tangguh dahulu sehingga ok baru buat. Itu pun seminggu sekali dah buat pemeriksaan gula selepas 2 jam makan.“
Bagaimana OGTT dijalankan?
Ibu hamil kena minum air gula sebanyak 75 gram dibancuh bersama 120-200ml air. Selepas 2 jam jika bacaan normal <7.8 mmol/L maka alhamdulillah, SELAMAT. Jika borderline, mungkin akan diminta buat sekali lagi untuk minggu akan datang.Kalau bacaan masih lagi lebih dari bacaan normal, ibu perlu buat BSP (mama kena consult doktor)
Mama jangan risau. Ujian ni sebenarnya nak lihat keupayaan hormon insulin untuk turunkan gula dalam darah. Kalau dalam tempoh 2 jam tu insulin mama berjaya turunkan gula sebanyak 75gram, InshaAllah kesihatan si manja terjamin.
Sumber: Muhammad Hassan
BACA JUGA IBU HAMIL DENGAN KENCING MANIS BOLEH MENYEBABKAN KANDUNGAN TIDAK NORMAL
Pesanan Mama Siti:
Buat bakal mama yang ada GDM, jangan sedih. Mama Siti tau mama risau. Tapi, mama kena sentiasa berfikiran positif dan happy always bila mengandung ni supaya baby dalam kandungan turut rasa seronok dan riang ketika dalam rahim mama. Also, mama kena sentiasa buat pemeriksaan dengan doktor O&G secara rutin untuk elak apa-apa yang tidak baik berlaku kepada mama dan juga anak mama ya!


Sitz Bath, Amalan Rendaman Warisan Untuk Ibu Mengandung

Mama pernah dengar ‘sitz bath’? Sitz Bath atau dalam bahasa mudahnya rendaman faraj, merupakan satu amalan warisan yang amat sesuai untuk semua, terutamanya ibu selepas bersalin. Tapi amalan ni pun amat sesuai diamalkan oleh kaum lelaki juga tau.
Apa itu Sitz Bath?

Semua wanita memerlukan masa untuk kembali pulih seperti sediakala selepas bersalin.
Sitz bath membantu membersih dan merawat bahagian perineum kita – iaitu antara rectum dan vulva atau skrotum. Ia dapat mengurangkan rasa kegatalan atau sakit di bahagian alat sulit kita. Amalkan sekurang-kurangnya seminggu sekali atau sebulan sekali.
Amalan ni dah lama diamalkan oleh ibu-ibu bersalin, sejak zaman datuk nenek moyang kita dahulu. Doktor-doktor di negara barat juga sering menyarankan ibu hamil untuk mengamalkan rendaman faraj yang mereka panggil sebagai ‘sitz bath’ ini.
Kebaikan Sitz Bath
 Membantu meringankan kesakitan dan kepedihan pada perineum, terutamanya selepas bersalin.  Menghilangkan gatal dan bau busuk atau tidak menyenangkan pada miss V kita.   Meningkatkan penyembuhan dan memberi kelegaan pada vagina untuk ibu selepas bersalin.   Cara mandi alat kelamin yang membantu melegakan kesakitan, melecet atau keradangan pada bahagian sulit kita.   Sangat sesuai untuk membersihkan kawasan sekitar dubur dan alat kelamin.   Boleh diamalkan untuk mereka yang mempunyai kesakitan di kawasan dubur seperti buasir atau jangkitan di kawasan anogenital.
Sitz bath sangat elok diamalkan seminggu sekali lebih-lebih lagi bagi wanita selepas bersalin dan dalam tempoh berpantang, selain bertungku, bertangas dan sebagainya.
Kalau mama yang baru bersalin, mama amat digalakkan untuk buat sitz bath ni. Sebab apa? Selepas bersalin mama mungkin mengalami proses ‘terkoyak’ atau jahitan selepas bersalin. Jadi bila mama lakukan amalan ni secara kerap ia akan dapat membantu menyembuhkan jahitan tersebut.
Cuma, mama yang baru bersalin harus pastikan darah nifas anda dah kering sebelum buat sitz bath.
Anak-anak kita pun boleh melakukan sitz bath ni tau. Cuma mama dan papa harus pantau mereka sewaktu mereka buat rendaman ini.
Ramuan Yang Boleh Digunakan
Kalau mama betul-betul ikut amalan nenek moyang kita, mereka hanya gunakan bahan-bahan semulajadi seperti yang Mama Siti listkan ni saja sebagai ramuan. Tapi, zaman sekarang ada saja doktor yang akan tetapkan ubat atau ramuan yang sesuai untuk rendaman faraj mama.
DAN jangan lupa untuk pastikan besen atau bath tub rendaman tu bersih tau sebelum masukkan ramuan-ramuan ni!
Ramuan-Ramuan Yang Diperlukan
Garam BukitAir Suam
Rujuk dahulu nasihat doktor sebelum mama tambah garam bukit ke dalam air bagi melakukan rendaman faraj.
Tapi sitz bath mama pasti lagi best kalau mama letak bahan-bahan extra di bawah ni!
Air rebusan sirehManjakaniGaram bukitInai
Faraj direndam di dalam air rebusan sireh, inai, garam bukit dan manjakani untuk kebersihan faraj.
Rebus semua bahan di atas dan tapis untuk ambil air rebusan sahaja. Masukkan ke dalam besen atau bath tub yang ingin andmama gunakan. Pastikan air rendaman anda suam dan tidak terlalu panas.
Ada Risiko Ke Amalkan Sitz Bath?
Rendaman faraj ni hanya menggunakan bahan semulajadi yang selamat dan bagus untuk bahagian sulit kita. Amat jarang untuk seseorang mendapat jangkitan kerana mengamalkan rendaman ini. Melainkan, tempat rendaman mama tak dicuci dengan bersih sebelum dan selepas rendaman dilakukan.
Namun, jika mama mengalami kegatalan, merah-merah atau keradangan pada bahagian alat sulit anda selepas melakukan rendaman faraj ni, segera berjumpa doktor ya!
Sumber: 9bulan10hari
BACA JUGA KETAHUI RISIKO KEPUTIHAN BERLEBIHAN KETIKA HAMIL YANG MAMA PERLU TAHU!
Pesan Mama Siti:
 Kalau rajin buat seminggu sekali. Kalau tak rajin sangat buatlah 2 minggu sekali. Paling kurang pun kalau mama dah busy sangat tu, buatlah sebulan sekali. Tak bahaya pun sebab rendaman faraj ni sangat bagus untuk wanita yang mempunyai masalah keputihan dan buasir. Selamat mencuba!


Meroyan Selepas Bersalin, Ibu Kongsi Tips Lawan Postpartum Depression

Meroyan atau gangguan perasaan selepas bersalin selalu dialami oleh ramai wanita terutama dalam tempoh berpantang.  Menurut Pusat Kawalan dan Pencegahan Penyakit, lebih 600,000 wanita mengalami masalah meroyan atau lebih dikenali sebagai postpartum depression (PPD).
Ramai sangat yang ambil mudah kes PPD ni sedangkan ianya sangat wajar diberi perhatian. Postpartum depression berlaku akibat keletihan yang melampau dalam melahirkan anak. Mana taknya sesetengah ibu ambil masa sampai 8 jam-11 jam semata-mata nak melahirkan si manja.
Lepas si manja lahir, si manja perlu dijaga dengan rapi. Membuatkan tanggungjawab seorang mama sangat besar hingga menyebabkan mama STRES! So, macam mana mama nak tangani masalah postpartum depression ni?

Bagi sesetengah wanita perubahan hormon yang mendadak selepas bersalin boleh membuatkan mereka murung dan akhirnya meroyan.
Perkongsian daripada Puan Nad Masrom melalui pengalamannya sendiri yang pernah mengalami fasa meroyan ni mungkin dapat membantu ibu-ibu di luar sana.
Tak sanggup rasanya nak baca tentang bayi 3 bulan yang meninggal dunia di tangan ibu sendiri.
Ibu baru pertama kali melahirkan anak, mengalami perubahan hormon yang mendadak selepas kelahiran kemudian mengalami kecelaruan emosi yang tak disedari.
Saya bersyukur ketika saya melalui fasa meroyan 8 tahun yang lalu, suami, keluarga, mak mertua, ayah mertua dan sahabat handai sentiasa di sisi, beri sokongan emosi dan sediakan bahu untuk saya bersandar.
Banyak faktor meroyan ni boleh berlaku; kelahiran pramatang, ibu bersalin kali pertama, ibu alami komplikasi kelahiran, anak sakit dan lain-lain.
Sedikit tips yang saya boleh kongsikan bersama ibu-ibu yang mungkin alami situasi seperti ini berdasarkan pengalaman saya sebelum ini:
1. Amalkan istighfar 1000x
Tips ni dulu sahabat saya FaaFalina Sanusi yang kongsikan. Alhamdulillah ia berkesan untuk rawat hati saya ketika itu. Tasbih digital sangat membantu. Bila jiwa celaru, cepat-cepat buat. Percayalah, ia dapat merawat hati yang lara.
2. Elakkan bersendirian
Bersendirian ni bukan maksudnya duduk seorang diri. Kadang-kadang kita dengan anak-anak tapi fikiran melayang jauh. Pastikan kita ditemani orang yang lebih matang dan sedar perubahan diri kita.
3. Solat dhuha
Cuba amalkan setiap pagi. In shaa Allah solat dhuha dapat menjadikan hari kita bermula dengan lebih baik.
Wanita yang bersalin boleh lakukan solat dhuha secara berterusan mengikut kemampuan masing-masing.
4. Baca Surah Yasin
Setiap kali lepas solat fardu, amalkan baca surah yassin. Tak lama pun baca yassin ni. Dalam 10-15 minit macam tu. Lama-lama akan rasa keringanan pada beban yang dialami.
5. Solat tahajjud
Jika belum istiqamah untuk bangun tahajud, setiap kali terjaga malam, tadahlah tangan dan berdoa apa sahaja yang diinginkan. In shaa Allah, Allah akan kira usaha awal kita ini. Tahajud menjadikan jiwa kita lebih kuat.
6. Kurangkan media sosial
Kita kerap membandingkan diri dengan wanita lain. Kita akan rasa diri tak sempurna bila melihat perbandingan maya ini. Sebelum hati benar-benar kental, kurangkan interaksi mesia sosial ini untuk elakkan diri hilang motivasi dan merasakan kita banyak kekurangan.
7. Pilih kawan
Tak apa circle kita mengecil. Tapi kita kena pilih mereka yang betul-betul dipercayai dan bersedia ada di sisi kita bila kita benar-benar memerlukan. Jauhkan mereka yang boleh memberi aura negatif.
8. Cari jawapan daripada tafsir
Saya kerap lakukan ini. Dalam keadaan keliru, ambillah tafsir al-qur’an, pegang dan berdoa dalam hati dengan keadaan yakin (YAKIN tu macam kita order pizza dan dalam masa 15 minit pizza tu akan sampai pada kita).
Berdoalah minta Allah beri petunjuk dan bukalah mana-mana muka surat secara rawak. In shaa Allah dalam salah satu ayat di muka surat tersebut, ada jawapan untuk persoalan kita.
Mentadabbur Al-Quran mengajar manusia untuk mengambil pengajaran dan mematuhi arahan Allah SWT.
9. Luah perasaan
Kalau kita sukar nak percaya orang lain, luahkan perasaan melalui penulisan. Tulis di buku sebagai jurnal setiap hari. Kalau nak tulis di facebook tapi tak nak orang baca, set ONLY ME.
Tak yakin nak menulis? Contenglah apa-apa sahaja lakaran. Saya lebih suka buat seni terapi. Lukis apa sahaja yang mewakili perasaan saya ketika itu.
Luahkan dengan cara yang betul dan carilah bantuan bila diperlukan. In shaa Allah bila kita yakin yang kita akan dibantu, bantuan tu akan benar-benar tiba.
Jangan biarkan jiwa kita bergolak dan akhirnya memakan diri sendiri.
Sumber: Nad Masrom
BACA JUGA JENIS-JENIS MEROYAN YANG KERAP DIALAMI IBU SELEPAS BERSALIN
Pesan Mama Siti:
 Dalam kes meroyan ni, peranan suami sangat penting bagi memastikan si isteri terhindar daripada risiko mengalami masalah kemurungan yang akhirnya memungkinkan mereka untuk lakukan pelbagai perkara di luar kawalan. Mama pula kena beri masa untuk mama sendiri. Rehat yang cukup itu penting!


Boleh Ke Letak Garam Atau Gula Dalam Makanan Bayi?

Letak sikit je. Sikiiit je. Secubit je. Tak rasa mana pun garam gula tu kalau bubuh sikit kan?
NO! TAK BOLEH.  JANGAN LETAK GARAM ATAU GULA DALAM MAKANAN BAYI.
Buat pengetahuan mama, makanan bayi bawah setahun ni seeloknya dibuat tanpa sebarang perasa, garam atau gula. Bila umur si manja mencecah setahun atau dua tahun, barulah mama boleh introduce garam atau gula dalam makanan mereka.
Sebab apa Mama Siti kata macam ni? Sebab si manja mama baru saja nak mengenal makanan. Kalau mama nampak dia makan lepas tu luah balik, itu perkara normal. Mama jangan risau.

Keperluan garam untuk bayi kurang dari 1 gram sehari.
Mama mungkin fikir si manja tolak makanan yang mama buat sebab rasa makanan yang tawar.  Tak, sebenarnya semua makanan yang mama kenalkan dekat si manja adalah sesuatu yang baru untuk si manja kerana tekstur, bau dan rasa yang berbeza . Yalah, 6 bulan anak mama asyik minum susu ibu saja, lepastu mama kenalkan makanan baru mestilah ada try and error kan?
Mungkin ada anak mama yang suka, kalau ada rasa yang pelik sikit mungkin dia tak suka jadi dia luahkan balik. Kalau mama tengok anak mama, bila suap je makanan yang baru, mungkin ada ekspresi yang berlainan, yang nampak pelik sikit and ada juga yang bagi 2-3 kali baru la terima. Mama pun lega!
Personaliti si manja yang berbeza menyebabkan mereka menolak makanan yang diperkenalkan buat kali pertama.
Sebenarnya personaliti anak yang berbeza membuatkan mereka alami perkara sebegini. Bila anak mama tak makan, itu bukan option untuk mama nak tambah perasa/garam/gula dalam makanan si manja. Pada usia 6-12 bulan ni, fokus mama ialah:
 Kenalkan makanan lain selain susu ibuKenalkan tekstur makanan selain susu ibuKenalpasti alergi dan Tambah zat dalam makanan sebab keperluan si manja makin meningkat dan susu ibu saja tak mencukupi
Kenapa tak boleh letak garam dan gula?
1. Buah pinggang bayi tak cukup matang
First point Mama Siti ialah, buah pinggang bayi tak sama dengan orang dewasa. Ia masih dalam peringkat, kalau orang kata pramatang gitu. Kalau si manja  ambil garam atau gula secara berlebihan, buah pinggang si manja akan cepat rosak kerana ‘overwork’ nak bersihkan lebihan garam dan gula dalam darah.
2. Deria rasa bayi 100x lebih sensitif dari dewasa
 Iya, deria rasa kita mungkin merosot sikit sebab mungkin kita merokok, makan makanan panas tapi bayi tak macam tu tau. Deria rasa bayi banyak yang baru dan sensitif . Kalau kita tak letak serbuk perasa dalam makanan bayi sekalipun, si manja dah dapat detect segala perisa semulajadi dari makanan yang mama buat. Dah tak perlu tambah apa-apa dah.
3. Dorong bayi jadi picky eater
Perasa seperti garam dan gula boleh menyebabkan anak mama berubah menjadi ‘picky eater’.
Mama kena ingat kalau awal-awal mama dah perkenalkan makanan yang ‘sedap’ akibat penambahan garam dan gula, mama rasa anak mama nak  lagi ke makan makanan perisa semulajadi? Ha, cuba mama reflect balik kalau ada daripada kita yang buat macam tu kat si manja.
Ini yang menyebabkan anak mama tolak makanan yang rasa ‘tawar’ dan tak ada perisa sebab mereka dah terbiasa dengan makanan yang sedap dan ada perisa ni. Jadi, bila mama buat makanan bayi tu, jangan letak apa-apa serbuk perasa. Biar mereka rasa perisa semulajadi tu dan belajar untuk menerimanya.
4. Berlaku jangkitan telinga dan tekak
Selain daripada sakit gigi yang biasa berlaku akibat pengambilan gula yang berlebihan, ada juga komplikasi lain yang mama kena berjaga-jaga kalau mama dah mula bagi makanan yang mengandungi gula dan garam kepada si manja.
Contohnya, jangkitan pada telinga dan tekak. Sebab tu Mama Siti pesan, kalau mama nak bagi juga garam atau gula dekat si manja mama, mama kena tunggu bayi mama at least umur 1 tahun dan bagi dalam kadar yang terkawal.
Sumber: Dietitian Fizah Sobri
BACA JUGA LETAK MINYAK DALAM MAKANAN BAYI? INI PANDUAN BERGUNA DARI PAKAR NUTRISI
Pesanan Mama Siti:
Kadang-kadang ada ibu yang tahu dengan info ni tapi rasa macam ok je kut kalau letak sikit dalam makanan anak. Jawapan dia still NO okay? Sebab tindakan mama ni akan buat anak mama jatuh sakit. Bak kata pepatah, sudah terhantuk barulah nak terngadah. Ingat tau pesan Mama Siti!


“Silap Kami Anak Alami Speech Delay”, Wawa Zainal Kongsi Kisah Attar

Bila kita ada anak ni, semua perkara yang anak buat semuanya boleh buatkan kita tersenyum kan? Start dari langkah pertama, perkataan pertama (lebih-lebih lagi kalau perkataan tu panggilan mama). Hati tu rasa nak lompat ke langit kan? Tapi kalau anak kita ada speech delay macam mana?
Kadang-kadang parents pun tak sedar dengan perkembangan pertuturan anak yang tak normal. Mama Siti pun faham sebab parents ada tanggungjawab masing-masing yang menyebabkan kita terlepas pandang dengan perkembangan anak-anak.
Ada banyak faktor yang boleh menyebabkan si manja berjangkit dengan masalah speech delay antaranya KETAGIH DENGAN GAJET.
Baru-baru ni pasangan selebriti Wawa Zainal dan Aeril Zafrel telah memuat naik foto anaknya dan berkongsi perkara yang sama tentang anak sulung mereka, Attar, yang masih belum pandai bercakap walaupun dah berusia 6 tahun!

         View this post on Instagram           mengenai posting smlm.. ramai yg tanya attar ni sbnr nya ada masalah apa. attar ni speech delay. umur da 6 tahun tapi belum lancar sgt lagi becakap. tapi Alhamdulillah ada peningkatan semenjak wawa hantar dia pegi OT,speech therapy.. utk yg mengadu anak masi belum bercakap padahal da 2tahun+ ,3 tahun tu cuba kurangkan gajet.. sbnr nya attar ni pun lambat sbb suka tgk gadjet dulu😢silap kitorng 😭😭 bila wawa posting psl attar rmi yg DM. rupanya ramai jg ibu2 di luar sana yg alami masalah yg sama.. tak pee.. kita doa & usaha. usaha nya hantar pegi therapy etc.. & byk luangkan masa dgn dia. gud luck mommies ❤❤ A post shared by  Wawa Zainal ™ (@w4w4_zainal) on Sep 17, 2019 at 6:12am PDT

 Mengenai posting semalam.. ramai yang tanya Attar ni sebenarnya ada masalah apa. Attar ni speech delay. Umur dah 6 tahun tapi belum lancar sangat lagi bercakap. Tapi Alhamdulillah ada peningkatan semenjak Wawa hantar dia pegi OT, speech therapy.. untuk yang mengadu anak masi belum bercakap padahal da 2 tahun+ ,3 tahun tu cuba kurangkan gajet. Sebenarnya Attar ni pun lambat sebab suka tengok gadjet dulu. Silap kitorng bila wawa posting psl attar rmi yg DM. Rupanya ramai juga ibu-ibu di luar sana yang alami masalah yang sama.. tak pee.. kita doa & usaha. usahanya hantar pegi therapy etc.. & banyak luangkan masa dengan dia. Good luck mommies!

         View this post on Instagram           ramai yg tanya perkembangan attar mcm mana. alhamdulillah ada perubahan.. tahun depan da masuk darjah 1😭😭 risau nya haritu kitorang daftar dia darjah 1.. then rupanya sekolah tu kena exam dlu .. so antara lepas ke tak la masok sekolah tu..i & aeril telan ayaq liur jugak la sbb dan dan teacher bagi exam paper pada attar. jenguk soalan dia boleh tahan susah la utk budak 6tahun🙈dlm hati susah nya soalan ni utk attar. mesti gagal🤒 xsmpi 30minit attar keluar dari bilik exam tu and teacher bagitahu attar lulus and dpt markah 35 out of 40.. kira high score jugak.. alhamdulillah .. lega nya . walaupun attar tak lancar sgt becakap tapi dia sejenis cepat tangkap kalau kita ajar.. tapi tu la attar ni sejenis yg kejap2 je belajar lepastu bosan😅 tapi xpela kita slow2 kayuh ye attar. mama tahu attar budak yg bijak❤❤ A post shared by  Wawa Zainal ™ (@w4w4_zainal) on Sep 16, 2019 at 8:02am PDT

Ramai yang tanya perkembangan Attar macam mana. Alhamdulillah ada perubahan, tahun depan dah masuk darjah 1 risaunya haritu kitorang daftar dia darjah 1.. then rupanya sekolah tu kena exam dulu. So antara lepas ke tak la masuk sekolah tu..I & Aeril telan ayaq liur jugak la sebab dan dan teacher bagi exam paper pada Attar. Jenguk soalan dia boleh tahan susah la untuk budak 6 tahun dalam hati susahnya soalan ni untuk Attar. Mesti gagal tak sampai 30 minit Attar keluar dari bilik exam tu and teacher bagitahu Attar lulus and dapat markah 35 out of 40.. kira high score jugak.. Alhamdulillah .. lega nya . walaupun Attar tak lancar sangat bercakap tapi dia sejenis cepat tangkap kalau kita ajar.. tapi tu la attar ni sejenis yang kejap-kejap je belajar lepastu bosan. Tapi xpela kita slow-slow kayuh ye Attar. Mama tahu Attar budak yang bijak.
Sebelum ni, Wawa pernah kongsi rasa bimbang dengan pengikutnya di Instagram apabila Attar masih belum boleh bercakap walaupun usia anak lelakinya itu dah mencecah empat tahun.  Tapi, lepas dihantar ke kelas terapi, Wawa bagitahu yang Attar dah tunjuk banyak perubahan. Alhamdulillah.
Sumber: SirapLimau, Wawa Zainal
BACA JUGA SI MANJA LEWAT BERCAKAP. PERLUKAH IBUBAPA RISAU?
Pesanan Mama Siti:
Mama Siti pun gembira dengan perkembangan Attar. Sebenarnya, kalau mama nak tahu anak mama ada masalah percakapan ke tak, cuba luangkan masa mama bergaul dengan si manja. Dalam pada mama habiskan masa dengannya, mama boleh pantau perkembangan anak mama. Apa-apa pun, tahniah Wawa untuk anak ketiga!!


Berkat IUI, Anak Lahir Selepas 3 Tahun Penantian

Sebagai seorang wanita, perkataan ‘tak subur’ mesti frustrating sangat kan? Especially bila mama dah lama kahwin and nak sangat anak. Untuk pasangan yang dah lama menanti ni, mama tak nak cuba ke IUI?
Rawatan IUI atau lebih dikenali sebagai “intrauterine insemination” adalah kaedah rawatan kesuburan atau prosedur fertiliti yang digunakan untuk menghantar sperma secara terus ke serviks atau rahim dengan harapan untuk hamil.
Mama boleh dapatkan rawatan IUI di mana-mana klinik atau hospital yang menawarkan perkhidmatan fertiliti. Rawatan IUI ni berkesan untuk pasangan yang ada masalah unexplained fertility ataupun wanita yang ada masalah cervical mucus.
Sekarang ni Mama Siti nak kongsi pengalaman rawatan IUI yang berjaya dilalui oleh Puan Nur Haziqah Zainal Abidin demi mendapatkan cahaya mata pertamanya!
Pengalaman IUI di LPPKN Jalan Raja Laut, KL
Dalam tempoh 3 tahun perkahwinan, dah macam-macam cara dan ikhtiar kami untuk dapatkan zuriat. Period Alhamdulillah regular dan normal.
Jadi saya kelaskan kes saya ni sebagai unexplained infertility . Walaupun orang kata usia perkahwinan masih baru, saya fikir tak perlu tunggu lama-lama untuk usaha dapatkan anak, sebab kalau tak berhasil juga, boleh cuba ikhtiar lain.
Saya perlu kejar masa. Saya dan suami putuskan untuk ambil langkah drastik dan terus call LPPKN
Prosedur Buat Rawatan IUI di LPPKN
1. Book Tarikh Temujanji
Pertama sekali, kena book tarikh untuk temujanji pertama melalui telefon.
Rawatan subfertiliti ini hanya ditawarkan LPPKN branch Kuala Lumpur, Ipoh dan Johor bahru.
Klinik LPPKN Jalan Raya Laut (KL): 03-2613 7555Klinik LPPKN JB : 07-5588 204Klinik LPPKN Ipoh : 05-254 8623
Nurse akan buat short interview dan tanya soalan seperti dah berapa lama kahwin, ada masalah period ke, pernah mengandung atau tak, pernah keguguran atau tak. Just basic question.
Kemudian nurse akan bagi tarikh appointment.
2. Temujanji Pertama
15 Ogos 2016 : Waktu temujanji pertama, akan ada detailed interview, iaitu suami isteri akan ditanya beberapa soalan yang lebih mendalam.
Lepas selesai, suami akan buat sperm test (baca: Semen Analysis) di mana sperma tersebut akan dinilai dari segi keaktifannya, kenormalannya, dan bilangannya.
Kos: RM 65.00
3. Ujian/Konsultasi
1 September 2016: Ujian darah untuk kesan sebarang penyakit kelamin untuk pasangan suami isteri.
Kos: RM 101.00
7 September 2016: Ujian HSG iaitu Hysterosalpingogram. Ujian ni saya lakukan di KPJ Tawakkal. Doktor perempuan, jadi, kurang malu sikit. Ujian ni dilakukan untuk kesan sebarang blocking di rahim dan tiub fallopio.
Kos: RM 200.00
19 September 2016: Ujian darah untuk kesan masalah hormon. Saya saja buat ujian ni sebab husband normal, takde apa-apa masalah. Masalah hormon ni banyak etc, period tak stabil, pengeluaran telur tak matang. Dalam kes saya, saiz telur saya tak matang, tak mencapai saiz yang normal. Saiz telur tak normal menyebabkan persenyawaan tak berlaku.
Kos: RM 20.00
11 Oktober 2016: Consultation doktor dan ujian pap smear. Pap smear untuk kesan sebarang jangkitan dan sebarang risiko kanser serviks.
Kos: RM 30.00

X-ray HSG menunjukkan rahim Puan Haziqah tidak mengalami apa-apa masalah.
4. Rawatan IUI bermula
16 November 2016: Consult dengan Gynea. Dari ujian2 yang kami berdua lakukan, saya mempunyai masalah hormon (saiz telur tak matang). Doktor cadangkan kami untuk lakukan Rawatan IUI iaitu Intrauterine insemination.
Saya perlu consume Chlomid (Chlomiphene) untuk membesarkan telur untuk memastikan prosedur IUI berjaya.
Nota:
Cara makan Chlomid – Dibekalkan dengan 10 biji, perlu dimakan 2 biji sehari, bermula dari hari ke-2 period sehingga hari ke-6, pada waktu yang sama. Tak boleh cepat, tak boleh lambat. Mesti sama. Jam 9 malam pada 5 hari tersebut.
Kos: RM 49.00
5. Transvaginal Ultrasound
25 November 2016: TVS (Transvaginal Ultrasound) dilakukan untuk kesan pembesaran telur.
Alhamdulillah 4 biji telur membesar dengan jayanya.
Saya dibekalkan dengan suntikan Pregnyl dan juga Duphaston (untuk tebalkan dinding rahim). Suntikan Pregnyl ni perlu dilakukan sendiri di rumah, pada jam tepat 9.00 malam. Suntikan di perut. Tujuan suntikan adalah untuk pecahkan telur yang matang.
Kos: RM 162.10
Suntikan Pregnyl. Syringe Pregnyl dan Solven perlu dibancuh terlebih dahulu sebelum disuntik ke perut.
6. Prosedur IUI dilakukan
28 November 2016: Prosedur IUI dilakukan. Suami perlu keluarkan sperma dan sperma dihantar ke makmal untuk proses sperm wash (Sperm Washing).
Kemudian sampel sperma yang telah diasingkan digunakan dalam prosedur IUI. Selepas prosedur selesai, perlu baring selama 30 minit dan bed rest 1 hari. Duphaston masih lagi dibekalkan.
Kos: RM 350.00
7. Ujian Air Kencing Positif Hamil!
20 Disember 2016: Ujian air kencing untuk mengesahkan samada mengandung atau tidak.
Alhamdulillah saya mengandung (4 minggu) dengan sekali cycle IUI. (Tidak boleh buat TVS atau ultrasound sebab kandungan masih kecil).
Saya dibekalkan Folic Acid dan Duphaston.
Kos: RM 183.50
8. Tengok Perkembangan Bayi
3 Januari 2017: Usia kandungan – 7 minggu. Saya buat TVS untuk tengok saiz baby. Alhamdulillah membesar dengan jayanya.
Masih dibekalkan dengan Folic Acid dan Duphaston.
Kos: RM 144.45
9. Temujanji terakhir dengan LPPKN
7 Februari 2017 (Last Appointment): Usia kandungan – 12 minggu
Saya buat TVS sekali lagi untuk tengok saiz baby. Dibekalkan dengan nasihat dari doktor dan juga bekalan ubat (Folic Acid dan Duphaston).
Kos: RM 206.80
JUMLAH KOS KESELURUHAN = RM 1511.85
Rumaysaa Nur Awatif yang lahir jam 5.12 pagi, 17 Ogos 2017 di Hospital Serdang. Berat 3.32 kg.
Alhamdulillah, bayi perempuan saya selamat dilahirkan!
17 Ogos 2017, 5.12 pagi, Rumaysaa Nur Awatif my precious baby selamat dilahirkan setelah 3 hari bertarung nyawa nak lahirkan dia. Alhamdulillah syukur padamu Ya allah atas kurniaan rezeki yang tak ternilai.
Sekian perkongsian yang tak seberapa dari saya. Kalau nak tanya apa-apa, sila tinggalkan komen atau boleh direct message Puan Nur Haziqah di SINI.
Anak sulung pertama, Rumaysaa Nur Awatif 3 Bulan 23 Hari.
P/s: Sebarang rawatan adalah berdasarkan masalah yang dihadapi oleh pasangan, Doktor akan syorkan jenis rawatan yang sesuai
P/s/s: LPPKN adalah badan separuh kerajaan, maka kos perubatannya adalah jauh lebih murah dari klinik swasta dan tempoh menunggunya jauh lebih cepat dari klinik kerajaan yang perlu tunggu turn.
P/s/s/s: Foto adalah beberapa sumber rujukan untuk post ni.
Setinggi-tinggi ucapan terima kasih kepada Dr Komathy, Doktor Laila, nurse-nurse dan staff LPPKN Kuala Lumpur.
Sumber: SirapLimau
BACA JUGA DAPATKAN ZURIAT GUNA KAEDAH IVF
Pesan Mama Siti:
Untuk mama yang dah lama menanti cahaya mata, eloklah mama ikut contoh Puan Nur Haziqah. Kosnya memang agak mahal, tapi berbaloi untuk dapatkan anugerah Tuhan. Mama jangan malu dengan perkara macam ni, tak subur tak bermakna mama tak boleh timang anak!


Mask N95 Pilihan Mama Ketika Jerebu, Bukannya Surgical Mask

Musim jerebu ni la yang mama paling risau sangat. Yalah, mama tengok ramai yang keluar dengan anak, relax je tak pakai mask.
Mama tahu tak yang jerebu ni boleh bagi kesan yang teruk kalau mama tak ambil langkah pencegahan dari sekarang?
Untuk peringatan mama sekeluarga, jom kita tengok satu video yang dikongsi oleh Aina Syaqilah tentang udara jerebu ni. Semoga bermanfaat buat mama dan ahli keluarga mama.

Selama ni dengar pasal jerebu tapi tak berapa concern sangat pasal effects dia selain effect kat pernafasan. Tengok video ni baru dapat penerangan jelas macam mana jerebu bagi kesan pada kesihatan kita 💯 pic.twitter.com/KnOKLTDuc1— Aina Syaqilah (@AinaSyaqilah) September 10, 2019

Partikel kecil jerebu (yang kita takkan dapat lihat dengan mata kasar) akan masuk dalam sistem pernafasan kita bila kita bernafas.
Lepas tu, partikel tu akan masuk ke alveoli kita dan terus masuk ke salur darah. Dari salur darah tu tadi, partikel kecil tu akan travel ke organ-organ penting dalam badan.
Organ-organ kritikal yang mama kena take note adalah paru-paru, sistem imunisasi badan, jantung dan juga otak kita yang sedang berkembang. Buat pengetahuan mama, otak kita paling laju berkembang masa lahir, dan ia terus berkembang waktu kita kanak-kanak dan meningkat remaja.
 Perkembangan otak sangat penting untuk memori kita, attention span, emotional control dan juga social interaction dengan orang lain. Particle jerebu ni boleh rosakkan sel-sel otak bila dia enter otak kita.
 Untuk MAMA YANG SEDANG MENGANDUNG, tolong ambil perhatian!

Anak mama berisiko untuuk mendapat pelbagai penyakit berbahaya sekiranya terdedah dengan jerebu.
Anak mama mungkin ada possibility untuk dapat stroke, pneumonia, ischemic heart disease, chronic obstructive pulmonary disease dan juga kanser paru-paru once partikel udara jerebu tu sampai dekat janin melalui salur darah uri.
Bahaya kan? So, kat bawah ni Mama Siti listkan safety measures yang mama boleh ambil untuk pastikan keluarga mama sentiasa sihat:
Stay indoorKurangkan keluar rumah kalau takde keperluan Pakai mask N95 (jika mama keluar)Install window filter or air filter kat rumah (option)Ambil makanan dan minuman yang ada banyak sumber vitamin C, E dan juga omega 3 antioxidants.
Pemakaian mask N95 dapat menapis udara kotor sekiranya mama berada di luar rumah.
Sumber: Aina Syaqilah
BACA JUGA KISAH DUKA DI SEBALIK JEREBU TEBAL DI INDONESIA: BAYI BERUSIA 4 BULAN MAUT
Pesan Mama Siti:
Jerebu tak elok lagi. Jadi Mama Siti nasihatkan kurangkan lah aktiviti di luar rumah. Seeloknya duduk je dalam rumah. Keluar bila perlu saja. Kalau nak keluar, pakai mask N95, bukannya surgical mask warna biru tu. Mask biru tu kita guna untuk lindungi diri daripada percikan darah atau bendalir manusia. Tak ada fungsi air filter pun. Jadi, mama jangan tersilap beli mask pula ye!


Mama Kena Faham Konsep Susu Mencukupi, Bukan Susu Yang Banyak

Kalau sebelum hamil pun ada masalah tersendiri, para ibu yang  mengharungi fasa selepas hamil, terutama yang menyusu anak pun ada juga masalahnya. Sering kali Mama Siti dengar isu susu ibu dengan perkembangan anak.
Contohnya:
Eh M, anak sekarang dah kurus sikit, kenapa? Susu tu bagi la banyak sikit.
atau…
La… Asal pump sikit je? Tak cukup anak banyak tu. Dia kena bagi banyak-banyak baru kenyang!
Ha, kat sini yang ramai sangat mama salah faham. Menurut Dietitian Fizah Sobri, konsep yang selama ni mama dengar dan faham SALAH. Anak membesar bukan sebab susu yang BANYAK tapi susu yang MENCUKUPI.

Keperluan minum susu bayi berbeza mengikut usia.
Ni Mama Siti nak share sikit, keperluan anak mama dengan anak orang lain BERBEZA.
Walaupun anak mama sama jantina, berat pun sama,  kadang tu lahir pun bulan yang sama so umur pun sama tapi, keperluan serta personaliti anak berbeza. Contohnya dari segi style nak menyusu, berapa lama menyusu dan lain-lain.
PERSONALITI ANAK mama yang akan bagi efek berapa banyak susu yang anak mama nak minum.
Just because mama lahirkan anak mama dekat hospital yang sama dengan kawan mama, takkanlah anak mama pun ada personaliti yang sama dengan anak kawan mama. Tak logik kan?
Bila mama salah faham dengan konsep susu ibu ni, mama memang akan stres. Stres sebab rasa effort tak cukup tapi sebenarnya stres tu la yang membuatkan penghasilan susu ibu merudum. Banyak kajian menunjukkan bahawa stres adalah punca utama yang menyebabkan kadar penghasilan susu  jadi rendah.
Stres boleh terdiri dari stress psychology (pikir banyak perkara atau sedih dengan keadaan sekeliling) atau stres dari segi fizikal (ada penyakit atau trauma). Bila dah ada anak ni, perkara kecil pun boleh buat mama stres, betul tak? So, mama memang kena sentiasa relaks dan cuba elak daripada perkara-perkara yang boleh buat mama stres.
Stres menjadi punca penghasilan susu ibu merudum.
Sebab bila mama tak dapat manage stres, automatically kadar susu akan drop. Bila susu drop, mulalah mama nak makan banyak atau cari milkbooster.
Tapi sebenarnya,  KUANTITI MAKANAN tidak memainkan peranan dalam penghasilan SUSU YANG BANYAK.
So, kalau mama makan banyak mana sekalipun, susu memang takkan bertambah.
Buat pengetahuan mama, badan mama perlukan pembakaran tenaga sebanyak 20 kcal untuk hasilkan 30 oz susu. Tapi, usaha mama akan jadi sia-sia kalau demand baby tak ada.
Mama makanla banyak mana sekalipun, kalau baby tak nak, apa yang mama makan tu akan jadi lemak. Sedihkan? Tu yang ramai ibu menyusu sukar nak turunkan berat badan. Ini salah satu puncanya.
Pemakanan ibu menyusu harus dijaga sebaiknya untuk mengelak masalah pada bayi.
Bagi mama  yang berat badan dah overweight/obese, TAK PERLU TAMBAH apa-apa makanan dari menu asal. Mama boleh stay dengan menu sihat mama. Kalau berat badan mama normal, ha yang ni baru kena tambah.
Mama kena tambah 500kcal, 19g protein selama 6 BULAN WAKTU MENYUSU SAJA. Selepas tu boleh stop.
Tapi Mama Siti, banyak mana 500 kcal dan 19g protein tu?
3 hidangan protein extra (1 hidangan setiap kali makan berat) + 2 snek buah saja (1 hidangan minum pagi/minum petang). Kalau mama still keliru…
1 hidangan protein bersamaan dengan🍗 1 ketul ayam/daging sebesar tapak tangan🍳 1 biji telur🥛 1 cawan susu🥜 segenggam kacang kekacang
1 hidangan buah bersamaan dengan🍉 sepotong buah tembikai/betik/nenas/honeydew🍎 sebiji buah bulat seperti epal/pir/lai/kiwi/oren🍓 4-5biji buah bulat kecil seperti rambutan/duku/langsat/mata kucing/strawberry
Dah tak perlu dah milkbooster kat kedai. Kalau mma nak juga milkbooster, boleh. Mama buat aktiviti ni:
MengurutDengar muzik atau ayat-ayat Al-QuranTengok video si manjaBaca bukuExercise
Sumber: Dietitian Fizah Sobri
BACA JUGA 1001 MANFAAT SUSU IBU, ANDA PERLU TAHU!
Pesan Mama Siti:
Stres merupakan musuh terbesar mama dalam membesarkan si kecil. Kalau mama ada masalah, luahkan segala masalah mama atau buat aktiviti yang mama suka. Kalau boleh, kongsi pengalaman dengan kawan yang juga tengah menyusukan anak. Boleh dapat nasihat yang positif selain dapat kurangkan tekanan mama.


Keselamatan Anak Diutamakan! Baby Car Seat Diwajibkan Tahun Depan

Alhamdulillah, lega hati Mama Siti dengan berita penggunaan baby car seat yang akan diwajibkan bermula 2020 untuk semua kenderaan persendirian.
Satu usaha yang bagi mama SANGAT BAGUS demi mengurangkan kadar kematian kanak-kanak dan bayi akibat kemalangan.

Penting buat mama pasang baby car seat untuk anak mama untuk memastikan anak mama sentiasa selamat.
Mana taknya, mama tengok parents kalau nak senang, pangku saja bayi atas riba ataupun letak atas badan. Mama Siti pun faham yang mama nak sentiasa dekat dengan anak mama, tapi tindakan mama boleh membahayakan si manja tau! Macam mana mama nak protect anak mama kalau berlaku kemalangan?
Menteri Pengangkutan, Anthony Loke Siew Fook berkata bahawa sebelum peraturan ni dilaksanakan secara mandatori, pihak kementerian akan jalankan beberapa program kesedaran tentang kepentingan kerusi keselamatan bayi kepada orang ramai sepanjang 2019.
Walaupun perkara ni pernah diwar-warkan pada tahun 2019, namun atas beberapa faktor seperti bekalan dan juga stok bahan yang tak mencukupi serta pengiraan kos agar kerusi keselamatan bayi ni jadi mampu milik kepada orang ramai, ia dilanjutkan pada tahun 2020.
 “Kami juga akan memastikan semua kerusi kanak-kanak yang akan dijual berkualiti tinggi dan menepati piawaian ditetapkan selain berharga mampu milik.
Pengecualian SST terhadap pembelian baby car seat
Bagi membantu orang ramai memiliki kerusi keselamatan bayi, pihak kementerian telah mengemukakan cadangan kepada Kementerian Kewangan (MoF) agar tak kenakan Cukai Jualan dan Perkhidmatan (SST) supaya harganya lebih murah.
 “Saya akan berbincang dengan pihak Kastam dan Kementerian Kewangan untuk mempertimbangkan pengecualian SST (cukai jualan dan perkhidmatan) dan cukai import untuk kerusi kanak-kanak,” katanya.
Langkah yang patut disambut baik
Penggunaan baby car seat ni dapat kurangkan kecederaan  kadar kematian sebanyak 71% bagi bayi berusia 1 tahun ke bawah dan 54% bagi anak kecil antara usia 1-4 tahun.
Kesedaran ibubapa tentang penggunaan kerusi khas kanak-kanak atau “carseat” di kalangan anak kecil masih rendah.
Sekarang ni dah ada sokongan dan penguatkuasaan daripada pihak kerajaan, jadi tak salah bukan kalau ibubapa turut sama bagi sokongan terhadap peraturan baru ni? Setakat dua tiga ratus habis untuk anak mama, mesti puas hati sebab keselamatan anak mama terjaga.
Panduan pilih child car seat ikut umur
Anak yang baru lahir- infant carrierAnak bawah 2 tahun- rearfacing car seatAnak 2 tahun-5 tahun- rearfacing/ forward facing car seatAnak 6 tahun-12 tahun- high back boosterBackless booster jika anak dah tak muat/ lebih berat maksimum high back booster
Sekarang mama dah tahu kan jenis car seat ikut umur si manja? Kalau mama tak pasti nak beli kat mana atau mama tak ada masa nak keluar, tak apa. Mama Siti ada solution buat mama di luar sana. Mama boleh pergi motherhood.com.my untuk purchase baby car seat pilihan mama. Mudahkan?
Sumber: SirapLimau, Polis Diraja Malaysia
BACA JUGA SENARAI BARANG BAYI YANG ‘GOOD INVESTMENT’ UNTUK SI MANJA ANDA
Pesan Mama Siti:
Ibubapa kena ambil serius perkara macam ni sebab ianya melibatkan nyawa anak-anak. Apatah lagi keadaan jerebu yang boleh bahayakan anak mama serta mama sendiri bila keluar rumah. Jadi, mama dengan papa dah boleh start save money untuk beli baby car seat!


Polio Kembali Menjajah Filipina Setelah 19 Tahun Disahkan ‘Pupus’

Terbaru, kita dikejutkan dengan kes polio yang melanda negara jiran kita, Filipina dimana  seorang kanak-kanak berusia 3 tahun dari Lanaou del Sur, sebuah kepulauan di daerah Mindanao, telah dijangkiti virus poliovirus.
Setelah hampir dua dekad Filipina diumumkan bebas daripada penyakit tersebut, polio kembali menyerang!
WHO turut menyatakan kebimbangan terhadap kemunculan semula penyakit ini setelah ia diperangi habis-habisan melalui pengenalan vaksin polio sekitar tahun 1950an dahulu.
Apa itu Polio?
Menurut Dr Amirul Amzar, Polio atau nama panjangnya Poliomyelitis adalah satu penyakit jangkitan virus Poliovirus.
Ia akan menyerang saraf penghidap dan boleh menyebabkan lumpuh. Virus ni juga boleh lumpuhkan saraf yang kawal pernafasan yang akan menyebabkan kematian.
Tak ada penawar untuk virus polio?
Malangnya, WHO dah laporkan bahawa  masih belum ada lagi penawar untuk virus polio setakat ni dan penyakit ni boleh merebak dengan sangat cepat. Mama hanya boleh elak daripada jangkitan virus ni saja dan ia boleh dilakukan melalui proses imunisasi.
Selepas pengenalan vaksin polio pada 1950an, dunia menyaksikan penurunan kes polio secara mendadak. Sebelum pengenalan vaksin ni, ribuan manusia di US mati akibat jangkitan virus ni.

Pihak berkuasa mengisytiharkan ‘epidemik polio’ berikutan virus polio yang ditemukan pada 2 anak berusia 3 tahun.
Punca virus polio muncul kembali setelah hampir ‘pupus’
Buat pengetahuan mama, rakyat Filipina tak begitu percaya dengan vaksin ekoran kontroversi program vaksin denggi pada tahun 2017.
Dalam program tersebut, lebih 800,000 vaksin Dengxavia diagihkan kepada pelajar dalam program imunisasi kerajaan mereka, dan Filipina merupakan negara yang pertama menggunakannya secara meluas.
Tapi, vaksin tersebut akhirnya  ditarik balik sebab pengeluar dia umumkan yang vaksin Dengxavia tu mungkin boleh timbulkan gejala yang lebih teruk kepada individu yang tak pernah dijangkiti sebelum ni. Takutkan? Bayangkan kalau yang dah suntik. Sebagai parents, mesti kita tak nak apa-apa jadi kat anak kita.
So, sikit sebanyak hal ni jadi penyumbang kepada ketakutan rakyat Filipina untuk ambil vaksin lain, termasuklah vaksin polio walaupun vaksin ni boleh dikategorikan sebagai vaksin yang paling penting sekali.
Filipina pun pernah mengalami ‘measles outbreak‘, dimana kes ni dikira sebagai kes terburuk dalam sejarah Filipina.  Lebih 20,000 kes measles/ cacar air direkod pada tahun 2019. Kebanyakan kes didominasi oleh KANAK-KANAK! Dipercayai semua ni berlaku kerana parents tak percaya dengan keberkesanan vaksin. Jadi mereka tak hantar anak mereka untuk dapatkan imunisasi.
Menurut Dr Amirul Amzar lagi, ada lagi negara yang masih berperang dengan wabak polio. Contohnya, Afghanistan, Pakistan dan Nigeria. Puncanya? Peperangan dalam negara yang menyebabkan vaksin sukar disalurkan. Tapi sekarang ni, Filipina pula dicemari kuman wabak polio ni.
Vaksin Polio di Malaysia
Di Malaysia, vaksin polio ni dah mula diperkenalkan pada 1970an lagi. Ada 2 jenis vaksin polio:
Oral Polio Vaccine (OPV)- penggunaan dihentikan kerana timbul isu viral sheddingInactivated Polio Vaccine (IPV)
Untuk mencegah polio, vaksin IPV akan diberi pada kanak-kanak berusia 2 bulan, diikuti dos seterusnya pada 3, 5 dan 18 bulan.
Anak-anak hendaklah menjalani proses imunisasi untuk mengelakkan jangkitan virus polio.
Mama kena pastikan anak-anak mama lengkapkan semua suntikan ni sebab vaksin ni boleh protect anak mama dari jangkitan polio sebanyak 99% ke 100%.
Mama Siti harap sangat ibubapa dapat lengkapkan imunisasi anak-anak. Jangan pulak mama terpengaruh dengan golongan anti-vaksin. Mungkin ada yang pernah dengar vaksin ni menyebabkan anak jadi autisme dan lain-lain tapi itu semua TAK BENAR dan tak ada kajian kukuh tentangnya.
Mama Siti boleh guarantee yang vaksin polio yang KKM gunakan ini adalah selamat, dan berkesan.
Sumber: Medical Mythbusters Malaysia, SirapLimau
BACA JUGA KUTU BABI PENYEBAB KANAK-KANAK 5 TAHUN SEPARA LUMPUH SELAMA 12 JAM
Pesan Mama Siti:
Ha, mama tunggu apa lagi? Cepat-cepat lah bawa anak mama ke klinik untuk jalani proses imunisasi. Mama kena pastikan anak-anak mama ikut jadual tau! Tak boleh ada persepsi kalau anak sihat saja, tak apa kalau tak suntik vaksin. Lagi awal anak jalani suntikan, lagi bagus!


Mama Bukanlah Mama Yang Jahat Kalau Anak Mama Turun Berat Badan!

Berat badan baby susut 0.2kg dalam masa sebulan. Mungkin sebab demam 3 hari dalam bulan itu. Sebenarnya ia sesuatu yang sangat merisaukan saya sehingga saya jadi sedikit tertekan dan menyalahkan diri.
Begitulah kata Puan S, ibu kepada 2 orang anak yang tertekan dengan situasi bayinya yang kurang berat badan. Bila diberi makan, hanya 3-4 suap bubur sahaja yang diterima. Selebihnya, si manja menolak. Risaukan?
Bayangkan bagaimana situasi Puan S, risau, sakit kepala, semua ada kerana si manja tak selera makan. Kerana tertekan yang amat sangat, Puan S melabel dirinya sebagai ibu yang jahat sebab tak mampu membuat anaknya berselera ketika makan.
Ok para ibu di luar sana, dengar cakap Mama Siti, MAMA BUKAN IBU YANG JAHAT KALAU ANAK TURUN BERAT BADAN ATAU MAKAN SIKIT.
Menurut Dietitian Fizah Sobri, kuantiti bukan ukuran untuk tentukan si manja tu berselera atau tak. Yalah, Mama Siti pun faham, kita mesti nak anak kita membesar dengan sihat, makan banyak, kalau boleh selera tu sentiasa ada. Berat badan pulak sentiasa naik, jangan turun-turun.
Tapi kalau untuk bayi yang umur 6-8 bulan ni, aim dia ialah:
Pengenalan kategori makanan selain susuPengenalan tekstur selain cecair dari susuKenalpasti makanan/sumber alergen

Fokus mama ialah memperkenalkan makanan lain selain susu bagi si manja yang berumur 6-8 bulan.
Si manja yang umur  6-8 bulan ni sebenarnya perlu 1-3 sudu besar saja (2-3 kali sehari makan). Walhal, si kecil yang 9-12 bulan ni perlukan hanya 3-5 sudu besar (3-5 kali sehari makan, termasuk snek). Ada juga beberapa tips yang mama boleh ikut kalau anak mama kurang makan contohnya:
Tak perlu paksa dia makan banyak tapi boleh tingkatkan kekerapan.Sentiasa ada buah dan biskut standby.Boleh cuba pelbagai masakan and mama boleh lihat resipi di Happy Baby food Malaysia.
Tak pun dah alang-alang mama baca artikel ni, kat bawah Mama Siti ada share link resepi untuk makanan bayi. Mama boleh cuba. InshaAllah, boleh naikkan selera anak mama.
Jika anak susah naik berat badan sejak lahir, segeralah berjumpa pakar di klinik atau hospital berdekatan.
Selebihnya, mama memang kena perlu sabar dan kalau masalah melarat mama memang kena consult pegawai dietetik/pegawai sains pemakanan di klinik.  Jawapan yang lebih lanjut akan diberikan di sana lah. Mama Siti hanya boleh kongsikan tips je.
Ramai mama yang stress sebab anak tak makan banyak, so Mama Siti pun tergerak hati nak menulis bagitahu dekat para mama di luar sana kuantiti normal untuk anak-anak mama makan. Kalau tak boleh lagi cuba tingkatkan kekerapan anak makan. Kalau dulu bagi 3 kali sehari mungkin boleh cuba 4 kali sehari. Tengok apa reaksi si manja.

Ingat, kalau mama risau, mama adalah seorang yang baik. Sebab mama nak anak mama sihat. Tapi kalau mama tak risau, itu Mama Siti pulak la yang risau. Mama Siti kena bagi lecture panjang berjela kalau mama tak risau dengan perkembangan anak. Ingat, it’s all about quantity and frequency!
Sumber: Dietitian Fizah Sobri
BACA JUGA SEDAPNYA RESEPI MAKANAN BAYI 6 HINGGA 12 BULAN NI!
Pesanan Mama Siti:
IBU BAPA bukan mama saja tau perlu peka bila badan anak-anak susah naik bila tiba umur yang sesuai. Perlu ingat bahawa pemakanan yang sihat sangat penting untuk tumbesaran anak-anak. So, mama tak boleh ambil lewa bab-bab macam ni.


Kerana Mengidam, Bakal Ibu Buat Keputusan Lawat Bilik Mayat!

Fasa mengidam merupakan perkara biasa yang dilalui oleh setiap mama hamil di Malaysia. Ada yang mengidam nak makan asam jeruk, nak travel, nak makan seafood. Nak dipendekkan cerita, memang ada banyak lah kategori mengidam ni.
Tapi seorang wanita yang bernama Ain Nabila, 20 mengejutkan seluruh warga Twitter apabila dia kemukakan hasratnya yang mengidam untuk lawat bilik mayat. Terkejut kan? Mama Siti pun terkejut. Bagi Mama Siti ni merupakan mengidam yang paling pelik lah!
Biasanya mama mengidam nak makan, and kalau nak travel sekalipun, mesti akan pergi tempat-tempat yang orang kata indah permai gitu. Tapi bukan BILIK MAYAT!

Ibu hamil 4 bulan kongsi keinginan lawat bilik mayat di Twitter.
Yang buat Mama Siti lagi terkejut apabila ibu mentua Ain Nabila ni ikutkan saja kehendak hati menantunya itu. Menurut Ain, keinginan itu timbul setelah membaca artikel tentang bilik mayat 3 hari lepas. Dia juga menyatakan keinginan yang kuat untuk pergi dan hidu bau bilik mayat tersebut.
“Saya teringin nak hidu bilik mayat tu dan tengok keadaan sekeliling. Memang hati saya terlalu teringin sangat.”
Mama hamil 4 bulan itu berkata lagi bahawa dia sebenarnya seorang yang penakut. Begitu juga dengan suaminya.
Tetapi, sejak mengandungkan anak, timbul perasaan berani dalam diri. Dia turut meluahkan hasratnya kepada suami, Mohd Firdaus Mohd Fazli namun dia hanya berkata, kalau nak masuk, masuk sorang.
Betullah tu, kalau Mama Siti pun besar kemungkinan akan kata macam tu juga. Bukan nak mencemuh mengidam dia, tapi takut lah Mama Siti nak pergi dekat dengan bilik mayat.
Namun begitu, niat melawat bilik mayat terpaksa ditangguhkan selepas membaca komen netizen di Twitter. Timbul pula perasaan risau di sudut hati ibu muda tersebut.

Antara komen netizen yang menyebabkan Ain menangguhkan lawatan ke bilik mayat.
Sebaik saja post tersebut dimuat naik ke laman twitter, seramai 1000 netizen berkongsi nasihat dan pendapat berhubung dengan keinginannya itu. Ibu muda itu berkongsi bahawa dia akan merujuk perkara ini dengan ahli agama terlebih dulu sebelum niatnya itu ditunaikan. Yalah, ibu mana yang tak risau dengan keselamatan anak kan?
Mungkin saya akan tanya terlebih dahulu ahli agama mengenai keinginan ini, bimbang juga kalau ada perkara tidak baik berlaku kepada bayi selepas lahir nanti.
Sumber: Lobak Merah
BACA JUGA 7 PERUBAHAN YANG SERING BERLAKU PADA MAMA YANG MENGANDUNG MENJELANG 3RD TRIMESTER
Pesanan Mama Siti:
Mama Siti setuju dengan tindakan Ain ni. Pergi rujuk kepada yang lebih tahu. Tetapi saranan Mama Siti, jangan lah pergi tempat-tempat sebegini. Semoga dengan komen-komen positif dari netizen, Ain dapat hilangkan rasa teringin tu, okay?


Anak Umur Setahun Cedera Didera Tetapi Pengasuh Tak Nak Mengaku

Mama Siti tak faham dengan pengasuh zaman sekarang ni. Kerjaya sebagai pengasuh ni sepatutnya menjaga anak kecil tapi kenapa sampai didera anaknya? Yang dijaga tu pula bukannya anak sendiri tetapi anak orang lain.
Hari Selasa lepas, Mama Siti dikejutkan dengan berita seorang bayi lelaki berumur setahun cedera. Dia disyaki didera pengasuh di sebuah taska di Semenyih. Allahu.
Ketua Polis Daerah Kajang, Asisten Komisioner Ahmad Dzaffir Mohd Yussof, berkata ibu mangsa tampil buat laporan tentang kejadian yang menimpa anaknya itu pada hari yang sama, jam 9.55 malam di Ibu Pejabat Polis Daerah (IPD) Kajang.
 “Ibu mangsa mendakwa terdapat kesan lebam seperti dicubit di belakang badan serta kedua-dua kaki anaknya yang berusia setahun lapan bulan selepas mengambilnya dari taska terbabit pada kira-kira jam 4.30 petang,” katanya ketika dihubungi.
Pihak taska menafikan perbuatan dera
Beliau berkata lagi , ibu kanak-kanak tersebut menghubungi pihak taska untuk mendapatkan penjelasan tentang kesan luka di bahagian leher anaknya, namun mereka menafikan sebarang perbuatan dera.
 “Pengadu mendapati terdapat kesan luka pada bahagian leher dan pihak Taska menyatakan tiada apa-apa berlaku ke atas anak pengadu, pengadu tidak berpuas hati dan membuat laporan polis,” katanya dalam satu kenyataan, di sini, hari ini.

Kesan luka di leher bayi berusia 1 tahun.
Lebam yang teruk di bahagian belakang badan menyebabkan ibu melaporkan kejadian kepada polis.

Masih dalam siasatan pihak polis
Setakat ini masih lagi tiada tangkapan dibuat lima penjaga taska berkenaan telah dipanggil untuk membantu siasatan. Polis juga akan menghantar rakaman kamera cctv ke bahagian forensik untuk siasatan lanjut.
Bayi tersebut pula di hantar ke Hospital Kajang untuk mendapatkan rawatan dan alhamdulillah dilaporkan dalam keadaan stabil.
Polis menggesa orang ramai kalau ada yang mempunyai maklumat tentang kejadian berkenaan, diminta menghubungi pegawai penyiasat, Inspektor Nurulhuda Baharuddin daripada Bahagian Siasatan Seksual, Wanita dan Kanak-Kanak (D11) di talian 011-26177140.
Kes itu disiasat mengikut Seksyen 31(1)(a) Akta Kanak-Kanak 2001.
Mama Siti ucapkan takziah kepada keluarga mangsa. Mama pun mesti takut kan nak hantar anak bawah jagaan pengasuh ni. Risau kalau perkara macam ni berlaku. Tapi apakan daya tuntutan kerja untuk menyara anak-anak terpaksa diutamakan terlebih dulu.
Apa-apa pun Mama Siti tetap mendoakan yang terbaik buat para ibu yang hantar anak-anak dia pergi rumah pengasuh. Mama Siti percaya bukan semua pengasuh perangai macam binatang macam ni.
Sumber: thereporter
BACA JUGA PERKEMBANGAN BAYI | 4 PERINGKAT PERKEMBANGAN SELEPAS KELAHIRAN YANG NORMAL
Pesanan Mama Siti:
Semoga perkongsian ibu ini mampu membuka mata mama supaya lebih berhati-hati dalam memilih pengasuh. Geram jugak bila isu pengasuh dera anak ni dibangkitkan. Jangan la dera anak orang!


Sedap Tak Semestinya Kena Masin! Ini 10 Makanan Paling Tinggi Garam

WHO menyarankan agar GARAM tak boleh diambil lebih dari 5 mg sehari. Berapa 5 mg tu? 1 sudu teh. SIKITNYA!!!!
Sikit kan? Tapi kajian menunjukkan rakyat Malaysia ambil lebih dari 9 mg sehari!  Nampak macam tak banyak kan? Ala 2 sudu teh je. Betul, mungkin kita rasa apa yang kita ambil tu sikit je. Mama Siti setuju yang garam tu penting untuk metabolisma tubuh tapi mama tahu tak pengambilan sodium yang berlebihan boleh membebankan tubuh badan kita?
Mama Siti ada terbaca satu artikel dari KKM dan KKM dah bagi list 10 makanan yang ada kandungan garam yang tinggi.
Yang sedihnya, makanan ni makanan biasa yang dimakan oleh rakyat Malaysia. Menu favourite Mama Siti pun ada dalam ni. Jom explore 10 makanan yang paling tinggi kandungan garam.
 SENARAI 10 MAKANAN PALING TINGGI KANDUNGAN GARAM :
1. Laksa

 2. Tomyam dan makanan laut

3. Mee kari

4. Mee udang

5. Roti john

6. Murtabak

 7. Yong tau foo campur kuah

 8. Spaghetti bolognese

9. Sup daging lembu

10. Mee wantan masak kicap

Tips Mama Siti untuk kurangkan pengambilan garam:
Kurangkan makanan berkuahMakan buah-buahan segar tanpa serbuk perasa contohnya asamKalau makan laksa (tak kira apa jenis sekalipun), kurangkan kuah.
Mama ada baca satu artikel keluaran Kementerian Kesihatan Malaysia yang bila kita makan garam banyak sangat akan meningkatkan risiko penyakit tekanan darah tinggi, strok, lemah jantung, osteoporosis dan juga boleh menyebabkan kegagalan buah pinggang tau!
Jadi, time mama memasak tu kurangkan atau letak secukup rasa saja dalam masakan mama. Kalau biasa mama letak 3 sudu garam dalam sup, mungkin boleh kurang dalam 2 sudu ke. Apa-apa pun kesihatan mesti diutamakan.
Sumber: SirapLimau
BACA JUGA SEDAPNYA RESEPI MAKANAN BAYI 6 HINGGA 12 BULAN NI!
Pesanan Mama Siti:
Mama di luar sana yang suka makan maggi atau bagi anak-anak makan maggi pun kena kurangkan tau pengambilan mi segera. KKM ada kata yang semua perencah maggi tinggi kandungan garam. Tak kiralah Maggi ke, Mi Sedap ke, Mamee Chef atau Ruski sekalipun, Mama Siti nasihatkan cuba stop sekejap dan gantikan dengan makanan yang lebih berkhasiat.


Bengkel Menarik Untuk Ibu Bapa Sekitar Lembah Klang September Ini

Menjadi seorang ibu mahupun bapa bukanlah mudah. Tambahan pula untuk anda yang baru pertama kali menimang cahaya mata. Antara cabaran yang pasti ibu bapa akan lalui adalah kerenah dan telatah anak-anak yang tak menentu. Kejap gembira, kejap hiperaktif, ada yang menangis tanpa henti, dan sebagainya. Tak termasuk lagi yang tak nak makan atau terlalu memilih makanan (picky eaters).

Perkara-perkara sebegini boleh memberi kesan pada kesihatan mental Mama, Papa dan juga anak-anak sendiri. Sebagai ibu bapa, pastinya kita akan sentiasa berikan yang terbaik untuk anak-anak. Untuk memudahkan kehidupan anda dalam menempuh dunia keibubapaan, Tesco Stores Sdn Bhd bakal mengadakan bengkel khas untuk ibu bapa pada bulan September ini.

Bengkel-bengkel Khas untuk Ibu Bapa

Bersempena dengan Tesco Baby Fair bulan ini, beberapa bengkel dan juga aktiviti menarik akan diadakan khas untuk ibu bapa dan kanak-kanak. Terdapat empat bengkel yang Mama boleh sertai – ‘Be a Lifesaver at Home’, ‘Picky Eater Project’, ‘Baby Weaning Workshop’, dan juga ‘Mental Health & My Family’.

Penceramah-penceramah jemputan juga merupakan pakar dalam bidang masing-masing. Mama boleh sertai bengkel-bengkel* tersebut di Tesco Kepong, Tesco Cheras & Tesco Setia Alam, pada hari Sabtu & Ahad seperti berikut:

*Untuk menyertai bengkel tersebut, para peserta harus berbelanja sekurang-kurangnya RM80 di Tesco pada hari yang sama dan resit pembelian harus dipamerkan ketika pendaftaran.

Sabtu & Ahad, 21 & 22 September 2019 @ Tesco Kepong

Sabtu & Ahad, 28 & 29 September 2019 @ Tesco Cheras

Sabtu & Ahad, 28 & 29 September 2019 @ Tesco Setia Alam

Rangsang Kreativiti Anak-anak di Tesco Baby Fair

Dalam masa yang sama, anak-anak Mama boleh sertai pelbagai aktiviti menarik yang turut diadakan pada hari yang sama. Bermula jam 11 pagi, asah bakat bercerita anak melalui aktiviti ‘Story Telling’, diikuti dengan ‘Me Books Theater’, rangsang kreativiti mereka dalam program ‘Basic Arts and Crafts & Storytelling’, dan banyak lagi!

Tesco Baby Fair Kembali Lagi!

Dalam pada itu, Mama juga boleh dapatkan barangan keperluan bayi dan anak-anak Mama di Tesco bersempena dengan Tesco Baby Fair sepanjang September dan Oktober ini! Yang menariknya, Tesco Baby Fair akan berlangsung di semua stor Tesco di seluruh Malaysia.

Tarikh: 19 September – 2 Oktober 2019

Tempat: Semua Stor Tesco di Malaysia.

Selain daripada aktiviti di atas, Mama jangan lepaskan peluang untuk mendapatkan barang-barang seperti koleksi pakaian bayi dan kanak-kanak F&F Clothing pada harga promosi sehingga 20%, dan juga 30% diskaun untuk produk makanan bayi*!

*Untuk jenama tertentu sahaja.

Si manja pasti lebih bergaya dengan koleksi pakaian bayi dan kanak-kanak oleh F&F Clothing.

Dapatkan rangkaian makanan bayi pada harga promosi sehingga 30%!

Banyak lagi promosi dan aktiviti menarik sepanjang Tesco Baby Fair berlangsung. Mama hanya perlu sediakan bajet yang mencukupi dan pujuk encik suami untuk membeli belah sambil menambah pengetahuan keibubapaan anda di Tesco.

Untuk maklumat lanjut, layari laman rasmi Tesco, atau follow Tesco di Facebook dan Instagram untuk sentiasa up-to-date dengan promosi terbaru di Tesco.

Jumpa anda di sana!


Perhatian Kepada Penggemar Ubi Kentang! Ada Toksik Dalam Tunas

Apa menu mama hari ni? Ubi kentang ke? Hmm, mesti sedap kalau buat sup kentang ke shepherd pie ke… Kecur air liur Mama Siti dengan menu ubi kentang ni. Tu belum kalau si manja minta buat french fries. Seguni kentang kita beli.
Bila dah banyak sangat, kita pun jadi lupa. Kentang pun ada yang dah bertunas dan bertukar warna hijau. Mama Siti nak tanya ni, mama tau tak yang kita tak dinasihatkan makan ubi kentang yang sebegini? Kalau tak tau, jom baca ni.
# Apa ada pada kentang bertunas dan berkulit hijau
Buat pengetahuan mama ubi kentang yang dah bertukar warna ala-ala hijau dan  tumbuh tunas mengandungi toksik semulajadi dikenali sebagai glycoalkaloids iaitu solanin dan chaconine.

Kalau mama tengok kulit kentang tu warna hijau, itu menunjukkan kehadiran toksin dan kalau yang dah ada tunas, maksudnya kentang tu mengandungi kepekatan toksin yang sangat tinggi. Lain pula dengan isi ubi kentang, ia mengandungi toksin yang paling rendah.
Jadi, kalau mama makan ubi kentang yang warnanya dah bertukar hijau ke atau ada tunas sikit-sikit, mama mungkin  berisiko terdedah kepada toksik semulajadi yang ada dalam kentang tu iaitu, glycoalkaloids iaitu solanin dan chaconine.
# Kesan makan kentang bertunas dan beracun
Ubi kentang yang tercemar dengan toksin ni rasa dia pahit dan pengambilan kentang ni boleh menyebabkan mama dengan anak-anak mama: cirit- birit, muntah, dan sakit pada bahagian abdomen. Tanda-tanda yang Mama Siti listkan ni biasanya dirasai dalam tempoh beberapa jam selepas makan.
# Memasak boleh hapuskan toksinkan?
TIDAK. Mama tak boleh hapuskan toksin ni dengan cara rebus, bakar atau goreng sekalipun. Tapi, kalau anak mama nak makan sangat, seeloknya mama kupas lah dulu kulit tu sebab kaedah ni dapat kurangkan kandungan toksin dalam kentang. Senangkan?
Mengupas kulit kentang dapat mengurangkan kadar toksin di dalamnya.
#Boleh ke simpan dalam peti sejuk supaya tahan lama?
Alamak, Mama Siti tak galakkan ibu di luar sana buat macam ni.
Sebab apa?
Okay, meh Mama Siti terangkan bagi jelas. Dalam kentang ada kanji. Bila kita simpan kentang dalam peti sejuk, kandungan kanji tu akan bertukar kepada gula akibat proses penyejukan. Rasa kentang pun automatik jadi manis bila dimasak.
Lagi satu, kadar toksik dalam ubi kentang juga bertambah bila suhu terlalu rendah. Tapi sebenarnya bukan sebab tu saja, ia juga akan bertambah kalau kentang tu lebam atau terdedah kepada cahaya yang terlampau terang.
# Mama Siti ada tips ke nak beli ubi kentang?
Pilih kentang yang tidak bertunas dan berwarna kuning.
Ish, mestila ada! Bila beli ubi kentang tu, mama kena pilih yang:
permukaan licin,tak berwarna hijau dantak mempunyai tunas.
Mama Siti sarankan beli tu ikut keperluan, bukan time ada sale je beli banyak-banyak. Nanti kalau simpan lama-lama, tumbuh tunas. Kan dah rugi duit mama.
# Tips simpan kentang tak ada ke?
Bila dah beli mestila nak kena simpan kan?  Suhu memainkan peranan yang penting sebenarnya jadi mama kena simpan kentang di tempat begini:
mempunyai pengudaraan elok,pada suhu bilik danjauh daripada sumber cahaya seperti berdekatan tingkap.
Sumber: SirapLimau, Bahagian Kesihatan dan Kualiti Makanan (BKKM Kedah)
BACA JUGA MUNTAH & CIRIT-BIRIT BUKAN SEKADAR PENYAKIT BIASA KANAK-KANAK
Pesan Mama Siti:
Ada sesetengah yang suka makan kentang tanpa dikupas. Katanya senang. Kalau ada tunas, buang tunas saja. Ha, Mama Siti dah share risiko makan kentang yang bertunas dan berwarna hijau kan? Jadi, mama kena kupas kulit dulu tau!


Speak Out! Hentikan Ujian Dara Terhadap Wanita!

Mereka perlu lalui ujian dara ‘dua jari’ untuk membuktikan yang mereka adalah ‘wanita yang baik’.
Begitulah kata Zakia yang pernah memohon untuk menjadi sebahagian daripada polis Indonesia. Eeeiii, peliknya! Kenapa perlu buat macam tu? Nak jadi polis pun sampai kena test dara bagai.
Malaysia buat jugak ke? NO!  Berbeza dengan sesetengah negara seperti Indonesia, Afghanistan, negara kita alhamdulillah tak amalkan ujian dara malah menolak sekeras-kerasnya perbuatan ni sebab ia mengundang malu dan mencabul hak asasi seorang wanita.

Ujian dara diamalkan di sesetengah negara dalam sektor pekerjaan.

Ramai yang tak tahu dengan kewujudan ujian ni, jadi benda ni sangat penting untuk mama sebagai seorang wanita. At least mama kena tahu sedikit sebanyak tentang amalan Virginity Testing ni. Kita mungkin tak dapat bantu secara langsung wanita di negara lain tapi sekurang-kurangnya kita dapat sokong World Health Organization untuk membanteras amalan ni di negara lain.
Fakta mengenai Ujian Dara:
“Ujian Dara” menggunakan kaedah 2 jari adalah tidak berasas, mendatangkan kerosakan dan mencabul hak seorang wanita
Amalan ini TIDAK pernah di lakukan di Malaysia tetapi ia diamalkan di Afghanistan, Bangladesh, Egypt, India, Indonesia, Iran, Jordan, Palestine, South Africa, Sri Lanka, Swaziland, Turkey, and Uganda.
Di Indonesia, anggota polis wanita yang baru mendaftar akan di uji dengan pemeriksaan ini . Ia juga pernah dilakukan kepada pelajar sekolah menengah di Sumatra Selatan sebagai langkah untuk mencegah maksiat di daerah tersebut.
Ujian ini dilakukan di negara Afrika sebagai rutin sebelum majlis perkahwinan. Wanita yang lebih berusia akan memeriksa kemaluan bakal pengantin perempuan untuk memastikan ianya masih dara.

Di Bangladesh, Pakistan dan India, ujian ini pernah dilakukan untuk memeriksa status dara mangsa rogol
Bermula pada tahun 2018, UN dan WHO telah melancarkan kempen khas untuk memastikan ujian kejam ini di hentikan kerana ia menyakitkan, memalukan dan bertentangan dengan hak asasi seorang wanita.
* Ujian dara TAK SAMA dengan ujian pemeriksaan bukaan rahim semasa proses kelahiran.
Buat pengetahuan mama, ujian ni juga mendapat tentangan keras dari World Health Organization, United Nations Human Rights Office of the High Commissioner dan UN Women. Mana taknya, bukan setakat ia mencabul kehormatan wanita, malah boleh timbulkan pelbagai kesan buruk. Contohnya, trauma, risiko jangkitan kuman, kemurungan dan boleh juga sampai bunuh diri tau!

Sekarang mama dah tahu kan apa tu Ujian Dara? Yang pastinya, ujian ni tak bagus untuk kita para wanita jadi jom kita sama-sama kita hentikan ‘penderaan’ emosi dan fizikal wanita dengan menyokong End Virginity Test ni.
Sumber: publichealthmalaysia
BACA JUGA PENYEBAB PENDARAHAN FARAJ BERLEBIHAN DAN BERPANJANGAN
Pesanan Mama Siti:
Tengok cara pun Mama Siti dah seram sejuk. Masih lagi tak faham dengan negara yang amalkan kaedah ni.  Nak bekerja pun ada ujian wanita baik ke tak baik. Pendapat Mama Siti, kita mohon kerja ikut kelayakan. Bukannya tengok kita ni masih dara ke tak.